12 Spesis Kucing Liar Yang Anda Mungkin Tidak Tahu

Kita tahu singa, harimau, harimau bintang dan jaguar adalah di antara kucing-kucing besar yang liar wujud di luar sana. Tetapi tahukah anda, terdapat juga beberapa kucing liar yang kecil dan comel tetapi jarang dijumpai, juga wujud.

Mari kita saksikan 12 jenis kucing liar yang menarik ini.

Kucing pasir adalah satu-satunya spesis kucing yang tinggal di padang pasir. Kucing kecil ini duduk di padang-padang pasir sekitar utara Afrika serta barat daya dan Asia Tengah. Sejak 2002, haiwan ini telah disenaraikan sebagai hampir pupus oleh IUCN.

Seperti namanya Lynx Kanada dijumpai di negara Kanada, Alaska dan sebahagian utara Amerika Syarikat.

Kucing kaki hitam, juga dikenali sebagai kucing tompok hitam adalah kucing Afrika paling kecil, kebanyakannya di bahagian selatan dan barat daya Afrika. Ia disenaraikan sebagai spesis terancam pada tahun 2002 oleh IUCN.

Kucing pallas, juga dipanggil manul, adalah kucing liar kecil yang tinggal dalam kumpulan-kumpulan kecil di padang rumput dan pergunungan Asia Tengah. Ia terjejas oleh kemusnahan habitat, penurunan kuantiti mangsa sebagai makanan, dan aktiviti pemburuan. Oleh kerana itu spesis ini diklasifikasikan sebagai hampir terancam oleh IUCN sejak 2002.

Caracal adalah kucing liar bersaiz sederhana iaitu kira-kira satu meter. Caracal juga dipanggil lynx padang pasir, lynx Afrika atau lynx Parsi, tetapi ia bukan berasal dari genus Lynx. Caracal berasal dari Afrika, Asia Tengah, Asia Barat dan India. Nama kucing ini berasal daripada perkataan Turki "karakulak", yang bermaksud telinga hitam.

Harimau dahan adalah sejenis kucing yang boleh didapati di kaki bukit Himalaya melalui tanah besar Asia Tenggara ke China, dan telah diklasifikasikan sebagai terancam pada tahun 2008 oleh Kesatuan Antarabangsa bagi Pemuliharaan Alam Semulajadi (IUCN). Jumlah populasinya disyaki kurang daripada 10,000 ekor dewasa.

Kucing Pampas adalah kucing kecil berasal dari negara-negara Amerika Selatan seperti Argentina, Chile, Bolivia, Peru, Ecuador, dan sebahagian Colombia. Ia mendiami kawasan padang rumput, dan hutan kering pada ketinggian sehingga 5000 meter.

8. Harimau Bintang (Prionailurus Bengalensis)

Harimau bintang adalah kucing liar kecil yang mendiami Asia Selatan dan Asia Timur. Pada tahun 2002 ia telah dinilai sebagai "Least Concern" dalam senarai merah IUCN kerana populasinya yang meluas tetapi ia tetap terancam oleh kehilangan habitat dan pemburuan.

Subspesis harimau bintang berbeza secara meluas dari segi warna bulu, kepanjangan ekor, bentuk tengkorak dan saiz carnassials.

Jaguarundi atau kucing eyra, adalah kucing liar kecil di kawasan Amerika Tengah dan Selatan. Pada tahun 2002, IUCN mengklasifikasikan jaguarundi sebagai "Least Concern", walaupun terdapat kebimbangan ketiadaan unit pemeliharaan dan pemuliharaan di luar Lembangan Amazon boleh memberi kesan populasi jangka panjang kepada spesis ini.

10. Fishing Cat (Prionailurus Viverrinus)

Fishing Cat adalah kucing liar bersaiz sederhana mendiami kawasan Asia Selatan dan Asia Tenggara. Pada tahun 2008, IUCN mengklasifikasikan kucing ini sebagai terancam. Populasi fishing cat diancam oleh kemusnahan paya menyebabkan populasinya merosot teruk sejak sedekad lalu. Fishing cat tinggal di sekitar tanah lembap, sepanjang sungai, anak sungai, tasik oxbow dan paya bakau.

Fishing cat adalah haiwan kebangsaan negeri Bengal Barat.

Serval adalah kucing Afrika liar bersaiz sederhana di kawasan sub-Sahara Afrika. Oleh kerana populasinya yang meluas, ia telah disenaraikan sebagai "Least Concern" dalam Senarai Merah IUCN sejak tahun 2002.

Kucing bay juga dikenali sebagai kucing Borneo, adalah kucing liar yang sangat sukar ditemui. Pada tahun 2002, IUCN mengklasifikasikan kucing ini sebagai terancam dengan kemerosotan populasi sebanyak 20% dijangka berlaku pada tahun 2020. Pada tahun 2007, saiz populasi dijangka hanya sebanyak 2500 ekor kucing dewasa.

BACA: 7 Selebriti Kucing Yang Wajib Anda Ketahui. #3 Paling Rare.

BACA: Reaksi Lucu Kucing Mengalami ‘Otak Kebas’ Kerana Makan Aiskrim

LIKE dan FOLLOW Vocket di Facebook serta Instagram


Asteroid Sebesar Bangunan Dekati Bumi Hari Ini, Jaraknya Lebih Dekat Dari Bulan

Sebuah asteroid sebesar bangunan akan melintas dekat dengan Bumi pada hari Sabtu hari ini. Asteroid itu, yang dinamakan 2023 DZ2, dianggarkan berdiameter antara 44 dan 99 meter, dan bergerak pada kelajuan 28,044 kilometer sejam.

Asteroid itu akan berada kira-kira 173,000 kilometer dari Bumi, laporan media antarabangsa. Jarak ini memang lebih dekat daripada Bulan, tetapi ia tidak berbahaya untuk Bumi.

Oleh kerana jaraknya yang agak dekat, teleskop astronomi yang bersaiz melebihi 15 cm dapat melihat cahaya objek ini apabila ia melalui dekat dengan Bumi, terutamanya daripada pemerhati di hemisfera utara Bumi. Jarak terpendek akan berlaku pada pukul 3 pagi pada hari Ahad.

Asteroid ini pertama kali ditemui oleh ahli astronomi di Balai Cerap La Palma di Kepulauan Canary, Sepanyol, pada Februari 2023.

Kerana ia melintasi orbit Bumi, asteroid ini dikenali sebagai asteroid kelas Apollo. Walaupun asal usul asteroid 2023 DZ2 tidak diketahui, kebanyakan asteroid berhampiran Bumi berasal dari asteroid antara Marikh dan Musytari yang terlontar akibat interaksi graviti Musytari.


Aston Martin Hasilkan Model ‘DBS 59’ Edisi Terhad

Aston Martin telah memperkenalkan model edisi terhad terbaru ciptaan eksklusif daripada ‘Q by Aston Martin’ yang dikenali sebagai DBS 59. Ianya dihasilkan sempena memperingati kemenangan Aston DBR1 di 24 Hours of Le Mans pada tahun 1959.

Model ini dilengkapi dengan rekaan khas sebagai penghormatan kepada DBR1 melalui penggayaan yang unik dengan bonet ‘Superleggera’ dan ciptaannya yang menggunakan kembali beberapa komponen DBR1 terdahulu.

Rekaan pada model ini hampir serupa dengan DBS Superleggera yang mempunyai enjin berkuasa 715bhp dan mempunyai kelajuan tertinggi mencecah 340km/h. Pada ruangan dalamannya pula, ianya dihasilkan dengan menggunakan kulit Obsidian Black dan Chestnut Tan yang mencerminkan kemewahan pada model kereta tersebut.

Menariknya, terdapat beberapa sulaman khas pada bahagian belakang kerusi, penutup belakang pembesar suara dan pada bahagian sun visor yang menandakan tarikh sebenar perlumbaan untuk kemenangan DBR1.

Model Aston Martin DBS 59 ini sudah boleh ditempah dan didapatkan mulai sekarang, namun harga untuk seunit model ini masih belum ditetapkan lagi. Untuk mendapatkan maklumat lanjut mengenainya, sila layari laman web rasmi Aston Martin dengan klik di sini.


Aston Martin Perkenalkan Motosikal Pertama Mereka Bernilai RM496,080

Sebut mengenai Aston Martin pastinya jenama ini tidak lagi memerlukan pengenalan untuk orang ramai mengenalinya. Berjaya berdiri teguh sepanjang lebih 100 tahun penubuhan telah membuatkan syarikat ini dikenali ramai sehingga kini.

Terbaharu, Aston Martin buat pertama kalinya dengan kerjasama bersama Brough Superior telah memperkenalkan motosikal dengan model AMB 001. Seperti keretanya, aspek premium, mewah dan tampil futuristik antara yang dititikberatkan.

Unveiled worldwide at #EICMA2019, the AMB 001 heralds the first chapter of an exciting new partnership between Aston Martin and Brough Superior. #AstonMartin #AMB001

A post shared by  Aston Martin (@astonmartinlagonda) on Nov 5, 2019 at 4:00am PST

Model ini dilengkapi dengan enjin V-twin yang mampu menghasilkan 180 kuasa kuda. Apa yang membuatkan model ini premium adalah penggunaan materialnya yang terdiri daripada carbon fiber dan titanium. Sebanyak dua warna ditawarkan buat para pengguna iaitu Stirling Green dan Lime Essence yang sudah sinonim buat jenama ini.

Aston Martin AMB 001 sedia ditawarkan dengan harga sekitar $120,000 (RM496,080) dan cuma ditawarkan sebanyak 100 unit sahaja. Para pembeli berpeluang mendapatkannya dengan tempahan khas di laman rasmi Aston Martin.

Kami kongsikan kepada anda lebih banyak lagi artikel berkaitan motosikal menampilkan Keanu Reeves dan Zeus Bomber, sebuah motosikal elektrik dengan 190 kuasa kuda. Klik pautan di bawah untuk bacaan lanjut.

Tonton Keanu Reeves Bercerita Tentang Koleksi Motosikal Miliknya

‘Zeus Bobber’, Motosikal Elektrik Futuristik Dengan 190 Kuasa Kuda


Aston Martin Rapide E, Kereta Elektrik Dengan Enjin V12 Serta 602 Kuasa Kuda

Teknologi kereta elektrik dilihat semakin berkembang dan mendapat tempat dikalangan pengguna. Pada kali ini, Aston Martin buat pertama kalinya melancarkan kereta elektrik berkuasa tinggi dengan kerjasama bersama Williams Advanced Engineering yang dinamakan sebagai Rapide E.

Dari segi rekaan, Aston Martin sekali lagi mengekalkan rekaan ikoniknya dalam menampilkan rekaan yang sudah sinonim terhadap jenamanya. Aston Martin turut menggunakan material carbon fiber pada beberapa bahagian untuk tampil lebih sporty dan moden.

Mengulas mengenai Aston Martin sudah pastinya prestasi enjinnya antara yang dinantikan. Melalui model elektrik ini, Aston Martin berjaya menyertakan enjin V12 dengan 602 kuasa kuda. Aston Martin Rapide E mampu memecut 0-100km/h dalam jangka masa kurang daripada empat saat serta mampu mencapai kelajuan maksimum 250km/h.

Bateri yang digunakan pada model ini membolehkan Rapide E dibawa sejauh 322km untuk sekali pengecasan. Disebalik penawarannya sebanyak 155 unit, Aston Martin Rapide E sedia dibuka untuk tempahan dengan harga sekitar $200,000 (RM827,780.00) tidak termasuk cukai.

A re-designed underfloor streamlines airflow from the front splitter right the way through to Rapide E’s new larger rear diffuser – a feature that is now wholly dedicated to aero efficiency due to the removal of the exhaust system required before. Rapide E's model’s forged aluminium aerodynamic wheels – shod with bespoke low rolling-resistance Pirelli P-Zero tyres – have also been re-designed to give greater efficiency, without compromising brake cooling capability. The sum of these changes gives Rapide E’s aerodynamic package an 8% improvement over the previous internal combustion model. #AstonMartin #RapideE #AstonMartinLive #EV #Electric

A post shared by  Aston Martin (@astonmartinlagonda) on Apr 16, 2019 at 4:00am PDT


Aston Martin V8 Vantage Saloon Milik Elton John Untuk Dibida

Penyanyi terkenal Britain, Elton John memang seorang yang gila kereta. Beliau mempunyai koleksi kereta klasik yang awesome dan ini adalah salah satu daripadanya. Kereta Aston Martin V8 Vantage Saloon ini masih disaluti warna asalnya, ‘Royal Cherry’ dan dalam keadaan yang sangat baik.

Kereta yang dikeluarkan pada tahun 1985 ini hanya digunakan sekitar 46,000 batu dan kereta ini dikuasakan enjin RSW 7.0 liter.

Kereta ini akan dilelong oleh Fiskens akhir tahun ini. Pemenang lelongan itu nanti akan turut menerima brochure yang bertandatangan Elton John sebagai bukti kereta itu pernah dimiliki oleh penyanyi itu.


Aston Martin ‘Vanquish’ Milik Daniel Craig Bakal Dijual Pada Harga RM2.3 Juta

Memang tidak dapat dipisahkan model kereta Aston Martin dengan James Bond. Bagi peminat setia franchise filem ini, anda berpeluang untuk memiliki salah satu kereta edisi khas Aston Martin ‘Vanquish’ milik Daniel Craig.

Model ini diberikan kepada Daniel Craig 4 tahun lalu sempena filem ke-4 beliau sebagai agen 007 James Bond. Model Vanquish tahun 2014 ini sangat terhad kerana hanya 100 unit sahaja dihasilkan bagi menyambut ulang tahun ke-100 jenama kereta berkenaan.

Seperti nombor James Bond, Craig mendapat kereta ke-7 daripada koleksi ini. Kereta dengan warna midnight blue ini turut mempunyai kemasan kulit dengan warna biru gelap; sebagai penghormatan kepada minat Daniel terhadap denim.

Keuntungan daripada jualan ini akan disalurkan ke organisasi kebajikan The Opportunity Network, di mana Daniel sendiri adalah salah seorang direktor di dalam organisasi ini. Memang baik hati Daniel Craig ini.

Kereta ini dijangka terjual pada harga sekitar USD400,000 hingga USD 600,000 (RM1.5 juta – RM2.3 juta+-) dan kini sedang dipamerkan di showroom Christie, Los Angeles. Bidaan kereta ini akan berlangsung pada 20 April depan.


Astro Bakal Menawarkan Siaran Dengan Paparan 4K UHD 12 Ogos Ini

Memasuki tahun ke-22 Astro menawarkan akses TV berbayar buat Rakyat Malaysia, kini syarikat pilihan ramai ini bakal menawarkan sebuah lagi teknologi terbaru seiring dengan penggunaan TV orang ramai pada masa kini.

Terbaru, Astro dilaporkan bercadang untuk menawarkan sokongan siaran 4K ultra HD seawal 12 Ogos ini. Difahamkan pada tersebut dua perlawanan Liga Perdana Inggeris telah dipilih untuk ditawarkan dengan definisi tinggi melibatkan perlawanan Liverpool menentang West Ham dan Arsenal menentang Man City.

Nampaknya inilah perubahan yang dinantikan orang ramai setelah Astro melancarkan siaran HD sekitar tahun 2009.


Astro Didenda Setelah Tayangkan Dokumentari Kes Pembunuhan Altantuya Lima Tahun Lalu

Empat belas tahun berlalu, nampaknya kes pembunuhan warga Mongolia iaitu Altantuya Shaariibuu masih lagi menjadi topik hangat dan kontroversi sehingga kini.

Terbaharu, syarikat Astro telah disaman oleh Komunikasi dan Multimedia kerana pernah menayangkan dokumentari 101 East investigates yang dikeluarkan Al-Jazeera melibatkan pembunuhan Altantuya Shaariibuu pada tahun September 2015.

Berdasarkan laporan, saman yang dikenakan berikutan kesalahan melanggar undang-undang di bawah seksyen 211 melibatkan komunikasi dan multimedia 1998 menayangkan program yang berunsur negatif melibatkan isu sensitif.

Difahamkan syarikat Astro telah disaman RM1,000 setiap kali tayangan dibuat serta bakal dikenakan RM4,000 selepas menayangnya sebanyak empat kali.

Selain itu, pihak Finas turut mengesahkan Al-Jazeera tidak menerima sebarang kelulusan untuk menjayakan dokumentari terbaru mereka berkaitan Malaysia sempena COVID-19 iaitu Locked Up in Malaysia’s Lockdown.

Tular pada minggu ini apabila mural melibatkan pemimpin negara di shah alam diconteng oleh pihak bertanggungjawab. Klik pautan di bawah untuk maklumat lanjut.

‘Ingatkan Lelaki’-Dua Wanita Ini Didakwa Suspek Kes Conteng Mural Pemimpin Negara

Mural Pemimpin Negara Di Shah Alam Diconteng, Kini Ditutup Buat Tatapan Umum


Astro Tamatkan Siaran Saluran Mustika HD dan Bella

Semalam merupakan hari terakhir saluran Mustika HD dan Bella di Astro boleh diakses oleh pelanggan Astro. Bermula October ini, dua saluran ini ditamatkan siaran oleh pihak Astro.

“Harap maklum, Astro Mustika HD (134) dan Astro Bella (133) telah menamatkan siaran pada 30 September. Terima kasih di atas sokongan dan Kesetiaan anda bersama kami,” mesej yang tertulis apabila anda membuka dua saluran ini semalam.

Mustika ditamatkan sebab nak bg laluan kt Citra utk jd HD sebab filem sama ja dua2 channel…tapi Bella tutup mungkin tak dpt sambutan sgt kerana byk tayang yg Filipina sedangkan skrg musim drama soap opera Hindi & Turki yg lebih menarik di tv biasa #bukanstafastro 🤣

— H I D A Y A T /ms (@YatMoharany) October 1, 2018

Mustika HD (saluran 134) ialah sebuah saluran definisi tinggi baru yang memaparkan program-program hebat seperti dokumentari, konsert, program realiti, drama, telenovela dan telefilem 24 jam sehari yang disasarkan kepada penonton Melayu. Mustika HD ialah gudang bagi program-program hebat khusus untuk penonton Melayu dalam bentuk definisi tinggi.

Astro Bella pula melihatkan tayangan drama telenovela seluruh dunia yang bersiaran 24 jam termasuklah telenovela hebat satu ketika dahulu, Yo Soy Betty La Fea.

Saluran Mustika HD dan Bella hanya bertahan selama 6 tahun. Langkah ini diambil mungkin untuk mengurangkan kos operasi syarikat berkenaan. Ada peminat setia dua saluran ini? Adakah anda akan merindui dua saluran ini?


Astro Tawar VSS Kepada Pekerja, Bantu Tingkatkan Kecekapan Operasi

Astro Malaysia Holdings Bhd akan melaksanakan skim pemisahan sukarela (VSS) kepada kakitangannya berikutan landskap ekonomi yang semakin mencaba. Menurut Astro, langkah itu terpaksa diambil bagi membolehkan mereka meningkatkan kecekapan operasi dan mengurangkan perbelanjaan operasi tahunan.

Penyedia perkhidmatan berbayar TV satelit terbesar di Malaysia itu berkata, skim tersebut ditawarkan semata-mata secara sukarela dan telah menyediakan program peralihan yang akan memberi sokongan yang tepat kepada pekerja yang memilih VSS, termasuk program latihan kejurulatihan dan peningkatan kemahiran.

Pemangku Ketua Pegawai Eksekutif Henry Tan berkata, persaingan terus meningkat dalam dunia yang semakin tidak bersempadan dan digital.

“Industri media dan hiburan kini beroperasi dalam persekitaran disruptif yang tidak pernah berlaku sebelum ini. Pemain industri dikehendak menyesuaikan diri dengan pantas untuk kekal relevan dalam realiti baru ini,” katanya dalam satu kenyataan hari ini.

Dengan pelbagai pilihan rangkaian atas talian yang ada seperti Netflix, pengguna kini mempunyai pilihan lain untuk menonton filem atau siri terbaru yang ada di pasaran. Astro juga dilihat perlu mencari jalan terbaik untuk mengembalikan kepercayaan pengguna kepada servis berbayar berkenaan.


10 Cara Mudah Untuk Menjadi Kreatif. #3 Sangat Dekat Dengan Kami

Pernahkah anda mengalami rasa tekanan yang melampau dan tidak mempunyai idea lalu anda rasa sakit?

Disini kami kongsikan 10 cara mudah untuk menjadi kreatif dan gembira!

Senaraikan perkara untuk dibuat pada hari ini, senarai impian atau senarai kerja-kerja yang penting.

Senarai atau lebih dikenali things to do list adalah memudahkan minda kita untuk berehat dan mudah untuk menerima ilmu dan idea baru kerana, anda telah buat senarai tindakan anda. Anda tahu apa matlamat yang akan anda lakukan!

Pernahkah anda berada dalam situasi yang tiba-tiba sahaja anda mendapat idea yang macam best? Tapi masalahnya, anda tidak dapat mencatatkan idea tersebut disebabkan anda tiada pen dan buku nota, lalu idea yang anda rasa best itu pun hilang. Anda jadi stress.

3. Sentiasa menulis minimum 400-500 patah perkataan setiap hari.

Dengan menulis, minda akal anda sedang digunakan dengan baik. Apa yang anda perlu tuliskan?

Tulislah perkara-perkara yang boleh merangsang semangat motivasi diri anda, hati anda atau anda dapat rasakan tulisan anda mampu memberi inspirasi kepada orang lain. Anda jadi optimis.

4. Jauhi komputer apabila tiada perkara yang penting yang perlu dibuat dengan menggunakan komputer.

Sekarang ini, kita sentiasa berada di depan komputer, laptop. Oh ya, termasuk juga smartphone.

Anda akan habiskan masa yang sia-sia dengan sosial media yang anda tidak uruskan dengan baik. Kami ingin anda jika tiada kerja yang melibatkan komputer, tinggalkan komputer itu lalu, pergi lihat dunia anda yang sangat ohsem!

5. Jangan sering kali menyalahkan diri sendiri.

Bila anda menyalahkan diri sendiri, anda susah untuk kehadapan, moving forward. Anda telah meletakkan diri anda dalam keadaan tertekan. Lantaran itu, anda tidak dapat melihat jalan keluar, menjadi lebih baik serta menjadi seorang yang kreatif.

6. Apabila dalam kekalutan dan stress, berehat sebentar.

Cari masa ketenangan dan keamanan untuk diri sendiri. Lupakan segala perkara kerja yang memenatkan fizikal dan mental.

Buatlah apa yang anda minat. Bermain bola, bermain permainan video, memancing, makan, masak dan lain-lain. Yang penting, anda hargai diri anda, buat diri sendiri gembira, kemudian, anda akan rasa tenang dan anda menjadi hebat semula.

7. Minum kopi. Ia memberikan ketenangan dan tenaga untuk kekal fokus dan produktif.

Kopi mempunyai kelebihan dalam memberikan ketenagan dan tenaga. Sebab itu, ia sangat diminati oleh rakyat USA. Tidak boleh minum kopi, minumlah miunman yang anda suka dan layan kesedapan minuman itu. Minda jadi lapang, berdesup idea berpeluang masuk.

Dengarlah muzik yang bersesuaian dengan halwa telinga dan selera anda.

Muzik mampu memberikan ketenangan pada diri bergantung kepada citarasa individu. Dengan muzik, anda seolah-olah mengembara. Anda berada di dunia anda. Lalu, anda berpeluang menjana idea kreatif.

9. Sentiasa terbuka dan berlapang dada. Positif dan optimis.

Bila anda berlapang dada, optimis, anda akan merasa bebas, anda akan sentiasa. Anda sudah menyingkirkan segala benda yang negatif dalam diri. Bila anda dalam keadaan yang positif, anda boleh berfikir dengan baik dan kretif itu pun mengetuk pintu kotak pemikiran anda.

10. Pastikan diri anda dikelilingi dengan orang-orang yang kreatif. Sama ada pergaulan di luar atau alam maya.

Ya, orang disekeliling anda mampu memberikan inspirasi kepada anda. Idea daripada mereka mampu mencambah pemikiran anda sebab pengalaman, pembacaan dan idea yang berbeza.

Ini antara 10 cara yang mampu untuk membuatkan anda menjadi kreatif. Orang kreatif, dia mampu menjadi individu yang hebat. Sesungguhnya, manusia itu memang hebat! Tiada alasan untuk anda menjadi lemah.


12 Startup Bermula Dari Garaj Kini Menguasai Pasaran Dunia

Kebanyakan orang sekarang menjadikan bisnes sebagai sumber pendapatan tambahan. Ia satu perkembangan yang baik, cuma sebaik-baiknya elakkan buat urusan bisnes itu di tempat dan waktu kerja hakiki anda.

Baca: 10 Dokumentari Bisnes Yang Patut Di Tonton Usahawan

Contohilah 12 startup yang telah dibangunkan dari garaj rumah atau di ruang sempit sahaja. Fokus sepenuhnya diberikan sewaktu di garaj tersebut bagi menjayakan idea-idea yang akhirnya pada hari ini ia telah menguasai dan memberi impak kepada orang-orang di dunia melalui produk dan perkhidmatan mereka.

Gara-gara tiada duit sepasang suami isteri, Harold “Matt” Matson dan Ruth dan Elliot Handler bekerjasama menjual kerangka gambar dan operasinya dijalankan di bengkel garaj.

Mereka telah mencipta rumah anak patung dan perabut rumah anak patung dari kerangka gambar yang tercalar atau baki cebisan di garaj yang terletak di Southern California untuk memaksimakan penggunaan bahan-bahan mereka.

Ruth yang bekerja di Paramount Pictures pada waktu itu telah membawa beg berisi perabut rumah anak patung ke kedai berdekatan tempat kerjanya di Wilshire Boulevard.

Selepas melihat ia mendapat sambutan, mereka masuk ke pasaran alat permainan dengan mencipta kota muzik permainan tanpa Matson yang kurang sihat. Pada 1948, Mattel telah ditubuhkan dan ibu pejabat mereka terletak di Hawthorne, California.

Sejak itu, bisnes mereka menjadi salah satu syarikat mainan terbesar di dunia. Antara alat permainan popular keluaran Mattel ialah Scrabble, Barbie, Hot Wheels dan Fisher Price. Barbie dicipta oleh Ruth dan nama itu sempena nama anaknya, Barbara.

Pada usia 20 tahun (1948), Anthony Colin Bruce Chapman memulakan Lotus Cars di garajnya yang terletak di 472 Hornsey Road, London, United Kingdom. Dia menggunakan kereta model Austin Seven tahun 1930an dan drill untuk membina Lotus Mark 1. Kini, Lotus Cars menjadi salah satu pembuat kereta lumba yang disegani ramai.

Baca: 10 Negara Paling Mahal Untuk Beli Kereta. Adakah Malaysia Tersenarai?

William S. Harley mula melukis enjin bersaiz kecil untuk basikalnya pada tahun 1901. Pada waktu itu dia berumur 21 tahun. Selepas dua tahun, Harley bersama kawan zaman kecilnya, Arthur Davidson telah membangunkan motosikal pertama mereka di garaj bersaiz 150 kaki persegi yang terletak di Milwaukee, Wisconsin. Ini bermakna mereka mengasaskan Harley-Davidson pada 1903 dan ia gah sehingga kini.

Buat pengetahuan anda, motosikal Harley Davidson pernah digunakan oleh askar Amerika semasa Perang Dunia Pertama dan mereka berjaya harungi kegawatan ekonomi. Selepas itu mereka membekalkan motosikal untuk Perang Dunia Kedua pula.

Disney memulakan studio pertama syarikatnya di garaj yang boleh memuatkan sebuah kereta yang dimiliki oleh pakciknya yang bernama Robert Disney yang beralamat 4651 Kingswell Ave, Los Angeles, California.

Disney bersama adiknya, Roy mula penggambaran animasi Alice Commedies di situ yang kemudiannya menjadi sebahagian dari penerbitan asli Alice’s Wonderland. Pada 1923, mereka mula mencipta animasi bisu dengan percampuran watak hidup dan animasi.

Disney melalui banyak kesusuahan di dalam perjalannya mencapai kejayaan. Dia hanya diterima oleh pelabur selepas berusaha sekuat mungkin. Kini, Disney dikenali dan dikagumi dengan hasil-hasil penerbitan mereka.

Garaj yang disewa US$1,700 sebulan dari Susan Wijcicki pada September 1998 jadi tempat Larry Page dan Sergey Brin bangunkan Google. Mereka berdua graduan dari Universiti Stanford dan Wijcicki ialah kawan mereka.

Projek Google pernah dianggap sebagai “side project” oleh mereka. Malah, mereka pernah hendak menjualnya kepada Excite dengan harga USD$1 juta tapi ditolak.

Projek yang dibangunkan siang malam selama beberapa bulan itu dilakukan di dalam garaj dengan matlamat utama mencipta laman web yang boleh mengatur dan mengekalkan semua jenis maklumat di satu platform sahaja dan ia mesti mudah diakses dan digunakan oleh orang biasa di seluruh dunia.

Pada Mac 1999, Google mula mendapat perhatian media dan mereka memindahkan pejabat mereka di bangunan yang lebih besar. Wojcicki menjadi timbalan presiden pengurusan produk Google dan Silverstein, pekerja pertama Google menjadi pengarah teknologi.

Sekarang Google bernilai beratus billion USD dan melancarkan pelbagai aplikasi dan laman web yang memberikan kebaikan dan kegunaan kepada orang ramai. Page dan Brin juga membeli garaj pertama mereka sebagai satu penghargaan kepada satu permulaan untuk startup yang hebat.

Laman web Amazon itu asalnya sebuah kedai buku online yang dibangunkan oleh Jeff Bezos di garaj rumahnya di 10704 NE 28th in Bellevue, Washington pada 1994. Bezos meninggalkan kerjanya selepas peraturan baru Amerika menetapkan peruncit internet tidak dikenakan cukai jualan jika tiada pejabat.

Dia telah melabur hampir US$40,000 untuk pesan, jual dan menghantar buku ke 48 buah negara. Buku pertama dijual di Amazon.com pada tahun 1995. Dua tahun kemudian, Jeff Bezos menerbitkan saham Amazon (IPO) dan sahamnya melonjak naik pada 2011.

Kini, Bezos menjadi salah seorang terkaya di dunia dan Amazon menjadi seluas Amazon di bumi dalam arena bisnes peruncitan di internet sebagai platform jualan untuk pelbagai jenis produk.

Baca: Bagaimana Lelaki Ini Tukar Minat Menjadi Bisnes Yang Berjaya

Matt Barrie, usahawan dari Sydney, Australia telah membeli sebuah laman web dari orang Sweden pada 2007. Dia menamakan semula laman web itu sebagai Freelancer.com.

Operasi Freelancer.com dijalankan di garaj bersama seorang pekerja. Permulaannya agak memeritkan kerana laman web crash apabila terima trafik yang banyak hampir setiap hari.

Maka, Barrie menulis semula kod laman web dan sistem. 6 bulan kemudian Freelancer.com berkembang sehingga ke peringkat global dengan 40% kerja datang dari Amerika berbanding dari tempat ia diasaskan iaitu 5% dari Australia.

3 anak muda bernama Steve Jobs, Steve Wozniak, dan Ronald Wayne membangunkan komputer pertama Apple pada 1976 di garaj rumah ibubapa angkat Steve Jobs yang terletak di 2066 Crist Dr. in Los Altos, California.

Apple I dijual sebagai motherboard kepada pekedai tempatan dengan harga US$500 seunit. Kemudian mereka membina 50 buah komputer dalam tempoh 30 hari menggunakan tangan selepas menerima pesanan daripada pekedai tersebut. Tapi Wayne berhenti separuh jalan sahaja dan pesanan itu disiapkan oleh Jobs dan Wozniak.

Apple menjadi terkenal apabila mendapat jutaan dollar dari jualan produk Macintosh. Kini, Apple menjadi syarikat yang merevolusikan teknologi untuk pelbagai produk.

Dengan modal US$538, Bill Hewlett dan Dave Packard mengasaskan syarikat Hewlett-Packard (HP) di sebuah garaj bersaiz 12 kaki lebar dan 18 kaki panjang di Palo Alto pada 1939. Mereka mencipta audio oscillator (HP200A) yang boleh dijual dengan lebih murah berbanding harga pesaing.

Bisnes HP meningkat naik apabila audio oscillator (HP200B) yang dipertingkatkan kualitinya dapat dijual kepada Walt Disney. Alat itu telah memberi kesan yang hebat terhadap sistem bunyi filem Fantasia menyebabkan Disney telah memesan 8 lagi HP200B.

Kini, HP telah membangunkan pelbagai produk dari aksesori sehinggalah komputer dengan mengetengahkan teknologi yang advanced.

Baca: 7 Tip Yang Mesti Dikuasai Sebelum Memulakan Bisnes Sendiri

Bill Gates dan Paul Allen mengasaskan Microsoft, sebuah perisian penting untuk komputer pada 1975 dengan sumber dan ruang kerja yang terhad di sebuah garaj di Albuquerque. Garaj itu hanya boleh memuatkan dua orang sahaja dalam satu masa.

Nama asal Microsoft pada waktu itu ialah Micro-Soft dan ia didaftarkan sebagai Microsoft selepas berjaya mengikat perjanjian dengan Micro Instrumentation and Telemetry Systems (MITS).

Mereka fokus kepada pembangunan perisian dan berkolaborasi dengan IBM untuk mencipta sistem operasi komputer. Mereka mendapat US$80,000 untuk sistem operasi pertama ciptaan mereka sendiri.

Sehinggalah mereka mencipta perisian yang begitu mengagumkan iaitu Windows yang kini digunapakai di seluruh dunia dengan sekurang-kurangnya 80% komputer di dunia menggunakannya.

Migrasi dari Crotia ke Amerika pada 1950 telah mengubah nasib Tony Maglica dari miskin menjadi kaya. Selepas 5 tahun berhijrah, Tony Maglica yang tidak fasih berbahasa Inggeris masih bekerja dengan pendapatan yang rendah dan hidup susah.

Dia nekad menggunakan duit simpanannya sebanyak US$125 untuk memulakan projeknya di sebuah garaj di Los Angeles, California. Dia meyakinkan penjual untuk menerima US$125 sebagai deposit untuk sebuah alat pembentuk besi yang bernilai US$1000 dan berjanji melunaskan bakinya secara ansuran bulanan.

Dengan mesin itu Maglica memulakan pembuatan besi dengan menghasilkan bahagian-bahagian besi dengan ukuran terperinci di garajnya. Prestasi bisnesnya meningkat naik sehingga dia berjaya membuka kedai mesin sendiri yang akhirnya menjadi Mag Instrument pada 1974.

5 tahun kemudian Maglica menghasilkan lampu suluh jenama MagLite yang digunakan oleh orang ramai dan polis Amerika.

Remaja berusia 16 tahun telah memulakan lilin wangi di garajnya dengan mencairkan crayons untuk dibuat hadiah Krismas untuk ibunya pada 1969. Remaja itu ialah Michael Kittredge yang akhirnya memulakan Yankee Candle Company selepas jiranya sedar akan projek lilin wangi Kittredge dan mahu membelinya.

Sejak itu Kittredge menghasilkan banyak lilin dan 4 tahun kemudian dia memindahkan operasi pembuatan lilin wangi di garaj ke sebuah kilang lama di Holyoke, Massachusetts. Kini, Yankee Candle menjadi pembuat terbesar lilin wangi di Amerika.

Klik Startup untuk akses lebih banyak artikel berkaitannya.


Asus Dan Casio Hadir Dengan Model G-Shock ‘ROG’ Edisi Terhad

G-Shock merupakan antara jenama jam tangan yang terkenal dan memiliki peminatnya tersendiri.

Walaupun harganya agak mahal tetapi peminatnya tetap setia membeli keluaran koleksi terbaharu untuk dijadikan koleksi. Bagi anda peminat setia koleksi jam tangan G-Shock, anda harus dapatkan koleksi terbaharunya.

Untuk pengetahuan anda, Asus dan Casio tampil bekerjasama perkenalkan koleksi G-Shock edisi terhad. Apabila sebut edisi terhad, anda pasti tahu bahawa koleksi ini tidak banyak dan cukup istimewa.

Model yang digunakan adalah G-Shock GA-100 yang telah diperbaharui dengan rekaan bertemakan ROG. Malah, model ini juga mampu tahan hentakan, kalis air sehingga 200 meter, penggera, pemasa dan memiliki kalendar sehingga tahun 2099.

Malangnya, harga jualan jam tangan ini masih belum diketahui dan jika anda berminat untuk mendapatkan jam tangan ini boleh layari laman sesawang ini. Anda boleh dapatkan ia esok dan anda harus ingat bahawa sebanyak 1,150 utas jam tangan sahaja yang akan dipasarkan.

Di bawah ini kami listkan beberapa artikel tentang koleksi G-Shock yang mungkin anda berminat untuk beli. Klik pautan di bawah untuk ketahui lebih lanjut.

G-Shock Lancar Tiga Model Khas Sempena ‘Avengers: Endgame’

Casio Kongsi Gambar Rasmi Model G-Shock ‘Pure Gold’ Berharga RM293,500

Nabil Ahmad Labur Lebih RM60,000 Untuk Model G-Shock x Takashi Murakami?


Asus Lancar Zenfone Max Pro M1 Untuk ‘Gamers’, Dijual Pada Harga RM599

Asus Malaysia sebentar tadi melancarkan telefon pintar dengan tawaran bateri yang tinggi iaitu Asus Zenfone Max Pro M1.

Menarik tentang telefon pintar ini adalah keupayaannya untuk bermain permainan video menerusi telefon pintar tanpa perlu risaukan ‘lag’ pada harga sangat mampu milik.

Zenfone Max Pro M1 akan hadir dengan skrin 6 inch full HD+, bateri kapasiti 5,00mAh, dual camera 16MP + bokeh, serta sistem stok Android terbaru. Dengan kapasiti bateri yang besar ini, anda boleh bermain permainan video kegemaran anda selama 11 jam tanpa henti dengan hanya sekali cas penuh.

Zenfone Max Pro M1 akan dijual dengan 3 pilihan variant; memori 3GB, 4GB dan 6GB. Model 3GB RAM dengan 32GB storan akan dijual pada harga RM699, model 4GB/64GB (RM849) dan model 6GB/64GB (RM999).

Jika anda membuat pra-tempahan melalui Lazada, anda akan menerima diskaun lebih untuk model 3GB/32GB iaitu pada harga serendah RM599 melalui jualan terhad yang diadakan pada 1, 5, 12, 19 dan 26 Jun.

Jika anda mahukan telefon pintar baharu dengan jangka hayat bateri yang hebat, Zenfone Max Pro M1 ini untuk anda.


ASUS Lancarkan Siri ExpertBook 2021 Dengan Harga Bermula Daripada RM3,599

Sejak bermulanya pandemik, dapat dilihat orang ramai sudah mulai bekerjadari rumah. Semuanya dilakukan dalam usaha untuk memutuskan penularan wabak COVID-19.

Hal ini secara tidak langsung memerlukan pengguna untuk mendapatkan komputer riba yang sesuai untuk digunakan sepanjang bekerja dalam memastikan produktiviti tidak terganggu serta segala kerja dapat dijalankan dengan lancar.

Seiring dengan keperluan semasa, ASUS baru-baru ini telah melancarkan barisan terbaru siri ASUS ExpertBook yang mengandungi model daripada ASUS ExpertBook B1,B5 dan B9. Berikut merupakan perbezaan yang ditawarkan pada setiap model ini.

Model ExpertBook B1 ini merupakan model kelas awal diikuti dengan model B5 dan B9. Model B1 (B1400C) hadir dengan saiz skrin 14-inci FHD manakala model B1 (B1500C) dilengkapi dengan saiz skrin 15.6-inci FHD.

Pengguna berpeluang memilih model B1 mengikut spesifikasi yang dimahukan menerusi penawaran processor Intel Core i5 dan i7 beserta ruang storan 256/512GB HDD.

Rekaannnya yang kompak dan mempunyai berat serendah 1.45kg pastinya memudahkan pengguna untuk membawa komputer riba ini ke rata-rata tempat dengan mudah. Sesuai dengan spesifikasi yang ditawarkan, model ini muncul dengan harga terendah dalam siri ini iaitu bermula daripada RM3,599 sahaja.

ExpertBook B5 muncul sebagai model pertengahan daripada ketiga-tiga model yang dilancarkan ASUS pada siri ExpertBook. Menariknya pada model ini adalah penawaran model B5 Flip khusus buat pengguna yang mahukan skrin sesentuh dalam memudahkan tugasan harian.

Model ExpertBook B5 ini juga turut menjadi pilihan pengguna yang mahukan saiz skrin yang kecil iaitu 13.3-inci sahaja buat model skrin biasa dan skrin sesentuh. Seperti juga model daripada ExpertBook B1, pengguna berpeluang memilih spesifikasi yang diperlukan menerusi perbezaan processor dan ruang storan.

Hadir dengan berat serendah 1kg sahaja, pengguna pastinya teruja kemampuan yang ditawarkan pada model ini apabila mampu menawarkan penggunaan sehingga 14 jam buat para pengguna.

ASUS ExpertBook B5 sedia ditawarkan pada harga RM4,299 bagi model skrin biasa dan RM4,999 bagi model dengan skrin sesentuh. Sebuah harga yang menarik berdasarkan spesifikasi menarik yang ditawarkan.

Model ini muncul sebagai model terbaik pada siri kali ini serta dikhususkan buat mereka yang mahukan spesifikasi terbaik dalam meningkatkan produktiviti harian.

Dari segi spesifikasi, model ini dilengkapkan dengan processor Intel Core-i7, RAM 16GB, 1TB SSD beserta saiz skrin 14-inci FHD. Mempunyai berat serendah 880gram sahaja berjaya meletakkan model ini sebagai model komputer riba bisnes kategori saiz skrin 14-inci dengan berat paling ringan dunia.

Bukan sahaja ringan dan nipis, model ini turut dilengkapkan dengan teknologi AI noise cancellation dalam memudahkn pengguna menjawab panggilan video tanpa sebarang gangguan.

Sokongan pengecasan pantas 66W pada ASUS ExperBook B9 membolehkan pengguna mendapatkan bateri daripada 0% ke 60% dalam tempoh 39 minit sahaja. Menarik bukan?

Model ASUS ExpertBook B9 nyata solusi buat ahli korporat atau peniaga di luar sana yang mahukan komputer riba terbaik untuk penggunaan harian. Model ini sedia didapatkan pada harga RM7,989. Sebuah harga yang premium bersesuaian dengan spesifikasi yang ditawarkan.

Ketahui lebih lanjut mengenai siri ASUS TUF 2021 yang menjadi pilihan pelajar dan para gamer dengan klik pautan di bawah.

Nipis Dan Berkuasa Tinggi, Siri ASUS TUF 2021 Pilihan Berbaloi Buat Para Pelajar Dan ‘Gamer’

ASUS Lanjutkan Promosi ExpertBook B9 Dengan Tawaran ZenScreen Percuma Bernilai RM1,169


ASUS Lanjutkan Promosi ExpertBook B9 Dengan Tawaran ZenScreen Percuma Bernilai RM1,169

Buat sesetengah individu yang kerap on the go serta kerap membuat kerja tidak mengira tempat, pastinya komputer riba yang nipis dan ringan antara yang menjadi dambaan. Dilengkapi spesifikasi yang hebat membuatkan model tersebut menjadi pilihan.

Sekiranya anda merupakan individu yang berada dalam kategori berkenaan, ASUS nampaknya sedia menawarkan model khusus buat anda. Dihasilkan untuk produktiviti dan golongan bisnes, ASUS telah menawarkan model ExpertBook B9.

Apa yang menarik mengenai ExpertBook B9 adalah model ini merupakan komputer riba bisnes ternipis bagi kategori 14-inci dengan berat serendah 870gram sahaja. Pasti para pengguna tidak lagi berasa lenguh saat membawa model ini ke merata tempat.

Model ini hadir dengan beberapa spesifikasi. Buat model dengan spesifikasi varian terendah, model ini dilengkapi dengan processor Intel Core-i5-10210U, RAM 8GB dengan ruang storan 512GB SSD.

Hadir dengan saiz yang kompak, berat serendah 870gram serta spesifikasi serba lengkap, model ini nampaknya hadir dengan harga berbaloi. ASUS ExpertBook B9 hadir dengan harga bermula daripad RM5,599.

Nak tahu apa yang lebih menarik, ASUS kini telah melanjutkan promosi mereka di mana setiap pembeli berpeluang menerima ASUS ZenScreen MB16ACE bernilai RM1,169.

Dilengkapi saiz skrin 15.6-inci, ASUS ZenScreen MB16ACE sedia memudahkan pengguna dengan menawarkan skrin kedua hanya semudah sambungan melalui USB Type-C sahaja. Para pengguna juga berpeluang mengubah tetapan buat ASUS ZenScreen MB16ACE kepada mod potret mahupun landskap.

Apa tunggu lagi, inilah masanya untuk anda dapatkan pakej kombo menarik ini melalui pembelian ASUS ExpertBook B9. Promosi terhad ini bermula pada 1 Januari sehingga 31 Mac 2021 ini sahaja.

Ketahui juga model ASUS VivoBook 15 K513 yang serba lengkap dan terbaik buat para pelajar ini dengan klik pautan di bawah.

ASUS VivoBook 15 K513, Komputer Riba Serba Lengkap Buat Para Pelajar Dengan Harga RM3,299

Vocket Review: ASUS ProArt StudioBook Pro 17, Komputer Riba Khas Buat Pemain Industri Kreatif


Asus Malaysia Buat Promosi RM1 Untuk Telefon Pintar ZenFone

Bersempena 20,000 pengikut di laman e-dagang lazada ASUS Malaysia bakal membuat promosi stor rasmi mereka di Lazada dengan menyediakan satu tawaran yang menarik, iaitu ASUS akan menawarkan 2 unit ZenFone 5 yang bernilai RM1,299 dan 10 unit ZenFone Max Pro yang bernilai RM699 dengan harga RM1.00.

Jualan RM1 ini telah ditetapkan akan dibuat pada hari Selasa depan, 24 Julai 2018 pada jam 3 petang. Jadi kepada sesiapa ingin cuba mendapatkan telefon pintar terbaru ASUS dengan harga RM1, anda perlu bersiap sedia pada hari Selasa 24 Julai 2018 iaitu 10 minit sebelum 3 petang.


Asus Perkenalkan ‘ROG Phone’, Smartphone Gaming Terbaik Pernah Dilancarkan

Sejak akhir-akhir ini dapat dilihat Asus semakin rancak dalam menawarkan smartphone berasaskan gaming. Bermula dengan penawaran smartphone gaming mampu milik sehinggalah kepada smartphone high-end.

Pada kali ini di Computex 2018 yang berlangsung di Taipei, Asus telah melancarkan sebuah smartphone gaming yang berjaya mengujakan ramai iaitu Asus ROG Phone. Teruskan membaca untuk ketahui apa yang best mengenai smartphone ini.

Sekiranya anda berpendapat smartphone pada masa kini semuanya boring dengan penawaran notch dibahagian atas, Asus ROG Phone nampaknya masih lagi menawarkan rekabentuk klasik beserta sentuhan moden dan khas buat gamers.

Pada bahagian belakang model ini, anda dapat lihat ROG Phone dilengkapi dengan dua kamera beserta tempat pengimbas cap jari yang unik.

Skrin yang digunakan ROG Phone adalah 6.0-inci AMOLED. Lebih menarik, model ini turut menawarkan kadar refresh rate yang agak tinggi sehingga 90Hz. Dalam erti kata lain anda berpeluang mendapatkan skrin yang terang dan detail pada setiap game yang anda mainkan.

Dari segi spesifikasi, ASUS ROG Phone berjaya menawarkan spesifikasi yang terbaik bagi sebuah smartphone Android yang turut disertakan dengan ciri gaming. Penggunaan processor Snapdragon 845, RAM 8 GB bakal membolehkan dengan bermian game dengan lancar tanpa sebarang masalah. Dari segi kapasiti bateri,model ini turut disertakan dengan bateri bersaiz 4000 mAh.

Features X-Mode turut disediakan khas buat model ini dimana anda boleh meminimumkan penggunaan memori dan membuang data yang tidak diperlukan serta memfokuskan kepada aplikasi berasaskan game. Ini yang gamers mahukan bukan?

Menariknya, Asus ROG Phone turut hadir bersama beberapa aksesori yang bakal merancakkan lagi pengalaman anda bermain game. Penawaran Asus’ AeroActiveCooler membolehkan anda bermain game tanpa merisaukan smartphone anda menjadi cepat panas.

Selain itu, anda turut membolehkan menyambung smartphone kepada monitor melalui penawaran dock khas yang turut disertakan dengan USB-C sekaligus membolehkan anda bermain game sambil mengecas smartphone anda. Terbaik bukan?

Difahamkan Asus ROG Phone bakal ditawarkan buat pengguna dalam beberapa bulan sahaja lagi manakala harganya masih lagi misteri ketika ini. Sekiranya anda merupakan seorang gamers tegar, mendapatkan ROG Phone pastinya pilihan berbaloi berdasarkan spesifikasi serta penawaran yang diberikan. Berikut merupakan ulasan awal daripada Unbox Therapy.

Sementara hendak tunggu telefon ini keluar, mungkin boleh dapatkan  gaming phone Asus Zenfone Max Pro M1 terlebih dahulu.


ASUS Perkenalkan VivoBook 14 A413, Komputer Riba Kompak Pada Harga RM2,899

Sudah menjadi kriteria utama orang ramai memilih komputer riba yang nipis dan kompak setiap kali mahu mendapatkannya bagi tujuan pekerjaan mahupun produktiviti. Dalam pada itu, para pengguna seolah terpaksa akur dengan saiz besar sesetengah komputer riba apatah lagi melibatkan saiz skrin yang lebar.

Melihat kepada isu yang berlaku, ASUS tampil dengan sebuah lagi produk yang pada kami sangat kreatif dengan menawarkan komputer riba dengan saiz 14-inci namun dengan rekaan kompak. Malah, model ASUS VivoBook 14 A413 ini berjaya dinobatkan antara komputer riba terkecil dunia bagi saiz skrin 14-inci.

Disasarkan buat golongan pelajar serta anak muda yang kerap membawa komputer riba ke merata-rata tempat, ASUS Vivobook 14 A413 ini semestinya pilihan yang baik. Tidak hanya memfokuskan kepada rekaan semata-mata, model ini turut tampil dengan spesifikasi yang menarik.

ASUS Vivobook 14 A413 ini tampil dengan processor Intel Core i5 generasi ke-10 serta dikuasakan oleh kad grafik NVIDIA GeForce MX330. Mengulas dari berat, model ini cuma tampil berat serendah 1.4kg sahaja. Sangat nipis dan minimal.

Penawaran saiz skrin meliputi 84% bahagian muka komputer riba antara yang membuatkan modle ini tampil unik. Bukan itu sahaja, ASUS Vivobook 14 turut tampil dengan beberapa warna menarik sekaligus membuatkan model ini kelihatan lebih ceria.

Bersempena dengan pelancaran ASUS Vivobook 14 A413, ASUS sedia menawarkan promosi hebat buat anda yang berminat dimana anda boleh dapatkannya dengan harga serendah RM2,899 sahaja. Selain itu, para pembeli berpeluang menerima baucer Grab Food bernilai RM100 secara percuma bermula 21 sehingga 27 September 2020 ini.

Menarik bukan? Sekiranya anda mahukan komputer riba yang nipis, kompak serta menawarkan spesifikasi yang menarik, ASUS Vivobook 14 A413 adalah jawapannya. Anda boleh dapatkanya melalui Lazada dan juga Shopee.

ASUS pada minggu lalu telah melancarkan telefon pintar gaming terbaru mereka iaitu ROG Phone 3. Klik pautan di bawah untuk mengetahui dengan lebih lanjut.

ASUS ROG Phone 3, Telefon Pintar Serba Lengkap Buat Para ‘Gamer’

ASUS ZenBook 13 & 14, Ultrabook Serba Lengkap Buat Anda Yang Kerap ‘On The Go’


Asus Perkenalkan VivoBook S15, Laptop Nipis Dengan Harga Dibawah RM3,000

Asus Malaysia nampaknya baru sahaja melebarkan jaringan penawaran produk dengan memperkenalkan Asus VivoBook S15.

Dari segi spesifikasi laptop ini hadir dengan saiz skrin 15.6-inci. Penawaran bezel yang nipis bakal membuatkan pengalaman penggunaan laptop ini lebih menarik. Selain itu, Asus VivoBook turut hadir dengan beberapa pilihan model dengan penggunaan processor Inter Core i5 atau i7 yang digandingkan bersama NVIDIA GeForce MX150.

Menariknya, untuk tampil berbeza dan unik Asus turut menawarkan laptop ini dengan lima pilihan yang agak terang dan ceria.

Asus VivoBook S15 mula ditawarkan di Malaysia dengan harga permulaan RM2,999 sehingga RM3,899 bagi model dengan spesifikasi tertinggi.


ASUS ProArt Studiobook 16 OLED, Komputer Riba Bangsawan Khas Untuk ‘Content Creator’

ASUS Malaysia nampaknya telah membawa masuk komputer riba pertama dunia dengan paparan skrin 4K OLED HDR bersaiz 16 inci untuk pasaran Malaysia. Daripada sudut spesifikasi, Asus ProArt Studiobook 16 OLED ini dikhususkan buat content creator.

Model ini dikuasakan oleh processor AMD Ryzen ™ 9 dengan sokongan kad grafik GeForce RTX 3070 yang pastinya mempercepatkan proses suntingan.

ASUS ProArt Studiobook 16 OLED juga menawarkan ASUS Dial dalam memudahkan kerja suntingan serta turut menyokong perisian Adobe.

Nak tahu apa lagi yang best tentang komputer riba terbaru daripada ASUS ini? Mari saksikan ulasan penuh daripada Izatt.


Asus ProArt StudioBook One Sedia Ditawarkan Dengan Harga RM49,999

Asus Malaysia pada minggu ini telah melancarkan komputer riba terbaru mereka yang hadir dengan spesikasi tertinggi iaitu Asus ProArt StudioBook One.

Hadir dengan harga yang premium, model terbaru Asus ini disasarkan buat golongan yang memfokuskan kepada kerja-kerja berat melibatkan data sains serta penghasilan animasi 3D.

Dari segi spesifikasi, Asus ProArt StudioBook One dilengkapi dengan skrin 15.6-inci UHD, processor Intel Core i9-9980HK, 64GB RAM serta ruang storan 1TB SSD. Menariknya, model ini menggunakan kad NVIDIA Quadro RTX6000 sekaligus menjadi model komputer riba terawal menggunakannya.

Dari segi harga Asus ProArt StudioBook One sedia untuk dimiliki dengan harga RM49,999. Buat anda yang mahukan komputer riba berspesifikasi tinggi namun dengan harga yang lebih rendah, Asus turut menawarkan Asus ProArt StudioBook Pro X dengan harga RM25,999.

Tonton juga review kami mengenai Asus VivoBook S15 yang difokuskan buat generasi Z.

Vocket Review: Asus VivoBook S15, Komputer Riba Terbaik Buat Generasi Z Miliki

ASUS ROG Malaysia Berkolaborasi Bersama Stoned & Co. Hasilkan Koleksi ‘Streetwear’


12 Startup Tempatan Terpilih Untuk Program ScaleUp Cohort 3 Endeavor Malaysia

12 lagi syarikat startup bakal menerima bimbingan daripada Endeavor Malaysia menerusi Program ScaleUp Cohort 3 yang sebelum ini sudah membantu beberapa syarikat startup tempatan untuk ke peringkat yang lebih tinggi.

Dalam program ScaleUp sebelum ini, syarikat seperti BloomThis, Dropee, Healthmetrics, TRAPO dan banyak lagi telah menerima bimbingan daripada mentor di Endeavor Malaysia.

12 syarikat yang tersebut tersebut adalah Baituljannah, Ejen2u, Fire Fighter, Kiddocare, Kintry, Metier Food, NexMind, Petotum, Scentses + Co, The Green Factory, Troopers, dan Universal Holidays Travel bakal menerima pendedahan dan tunjuk ajar daripada mentor Endeavor Malaysia.

A post shared by Endeavor Malaysia (@endeavor_my)

Kesemua 12 syarikat dipilih berdasarkan 3 kriteria penting: keusahawanan, bisnes dan masa. Setelah menjadi sebahagian daripada program ScaleUp Endeavor, syarikat yang terpilih akan diberi sokongan dari segi rangkaian luas Endeavor.

Tidak lupa juga mereka akan menerima nasihat daripada pakar untuk membantu memangkin perjalanan mereka, mendapat market insights yang berharga dan benefit berdasarkan perniagaan mereka dalam tempoh 4 bulan program ini berlangsung.

“Dengan banyak ketidakpastian dalam situasi ekonomi dalam dan luar negara, semestinya ada keinginan mendesak untuk para jenama ini untuk berkembang dan membina satu ekosistem perniagaan yang kuat.

“Setelah bercakap dengan ramai usahawan, saya merasakan bantuan daripada komuniti dan ekosistem memainkan peranan penting dalam kejayaan seseorang usahawan,” kata Tunku Alina, pengerusi JA Russell & Co Sdn Bhd (subsidiari Boh Plantations Sdn Bhd).

Alina juga merupakan salah seorang mentor Endeavor dan salah seorang lembaga penasihat program ScaleUp. “Saya sangat berharap syarikat yang terpilih akan menerima faedah daripada program 4 bulan ini dan seterusnya berada dalam trek Endeavor Entrepreneur yang mahu sesuatu syarikat itu berkembang dan menjadi sebuah syarikat high growth secara global. Tahniah diucapkan kepada semua syarikat yang terpilih!” tambah Alina lagi.


ASUS ROG Ally Sah Bakal Ditawarkan Di Malaysia Julai Ini

ASUS ROG Ally kini menjadi bualan internet kerana dilihat sebagai pencabar baharu bagi Steam Deck di dalam pasaran. Setelah lama dinantikan oleh para peminat di Malaysia, kini ASUS mengesahkan ia bakal ditawarkan pada Julai ini.

ASUS juga menafikan harga jualan yang dilaporkan sebelum ini dengan mengatakan harga jualannya akan memberikan kejutan yang baik kepada mereka yang ingin membeli ROG Ally.

ASUS ROG Ally ialah sebuah konsol PC yang dikuasakan oleh pilihan cip pemprosesan AMD Ryzen Z1 dan Z1 Extreme, memori 16GB RAM LPDDR5 dan storan SSD M.2 sebesar 512GB.

Dari segi paparan, konsol ini merumahkan paparan bersaiz 7 inci dengan resolusi Full HD dan sokongan refresh rate 120Hz dan dipadankan dengan pembesar suara yang menyokong teknologi audio Dolby Atmos Surround Sound.

ASUS ROG Ally juga tiba dengan sistem operasi Microsoft Windows 11 yang membolehkan pengguna untuk memainkan permainan daripada pelbagai platform. Dengan ini, ASUS ROG Rally akan menjadi sebuah komputer kompak dengan akses semudah di tangan sahaja.


Asus ROG Bakal Perkenalkan Smartphone Khas Buat ‘Gamer’

Jika sebelum ini Nubia, Razer dan Xiaomi telah mengumumkan smartphone gaming mereka, nampaknya Asus dibawah jenama Republic Of Games (ROG) juga tidak terlepas untuk mengumumkan smartphone terbaru mereka.

Menerusi smartphone terbaru Asus ROG, ura-ura mengatakan Asus bakal menyertakan processor Snapdragon 845 dan RAM 8 GB. Teknologi internal cooling bagi membolehkan pengguna bermain game tanpa risau mengenai smartphone menjadi panas antara yang bakal disertakan.

Seperti juga Razer phone, smartphone terbaru Asus ROG bakal turut disertakan dengan kadar refresh rate yang tinggi sekaligus membenarkan pengguna mendapatkan kepuasan bermain game yang lebih berganda.

Setakat ini masih belum diumumkan secara rasmi tanda harga rasmi bagi smartphone ASUS ROG namun difahamkan Asus mensasarkan harga penjualan yang tidak jauh bezanya berbanding Xiaomi Blackshark. Dalam erti kata lain harga dibawah paras RM3,000 kebawah antara yang dijangkakan.

Untuk pengetahuan anda, ini bukanlah pertama kali Asus mengeluarkan smartphone khas buat para gamers. Sebelum ini syarikat ini pernah mengeluarkan dua model smartphone gaming iaitu Asus Z1 Titan dan Z2 Poseidon.

Dengan pengumuman smartphone Asus ROG tidak lama lagi adakah ini bermakna kebangkitan game smartphone seiring dengan peningkatan populariti e-sukan?


ASUS ROG Bersama Syarikat Kumpulan BMW Hasilkan Komputer Riba ‘Gaming’

Sebut mengenai ASUS ROG pasti ramai gamer diluar sana cukup tahu mengenai keupayaan jenama ini dalam menawarkan desktop, komputer riba serta telefon pintar berkualiti dan berspesifikasi tinggi. Rekaannya yang memukau antara yang membuatkan model keluaran mereka sentiasa menjadi dambaan para gamers.

Terbaru, ASUS Republic of Gamers (ROG) telah bekerjasama bersama syarikat kumpulan BMW, Designworks dalam menghasilkan komputer riba gaming yang lebih canggih dan futuristik. Memandangkan BMW terkenal sebagai jenama mewah, gabungan dua syarikat ini bakal turut menyaksikan sebuah komputer riba gaming yang premium.

Dari segi ruang pengudaraan komputer riba ROG, difahamkan ruang pengudaraan komputer riba terbaru ini diinspirasikan oleh BMW Motorrad Vision NEXT 100 dalam menawarkan pengudaraan yang lebih baik khusus buat para gamer. Penawaran lampu LED yang bakal menaikkan mood pengguna antara yang diusahakan.

Buar para gamer, pastinya huruf W,A,S dan D antara yang kerap digunakan. Melalui model terbaru ini, empat huruf ini turut diberi kemasan terbaru dalama menawarkan pengalaman penggunaan yang lebih selesa dan tahan lasak.

Sama-sama kita nantikan model gabungan dua jenama hebat ini dalam menghasilkan komputer riba gaming terbaik. Model ini disasarkan khusus buat para gamer yang mahukan komputer riba yang tahan lasak, tampil futuristik serta tampak premium.


ASUS ROG Malaysia Berkolaborasi Bersama Stoned & Co. Hasilkan Koleksi ‘Streetwear’

Bermula dengan menawarkan koleksi pakaian streetwear, siapa sangka jenama tempatan iaitu Stoned & Co. berjaya berkolaborasi bersama ASUS ROG Malaysia dalam menghasilkan pakaian yang disasarkan buat golongan gamer.

Menerusi koleksi yang dipamerkan, gabungan dua jenama ini telah menggunakan elemen AniMe Matrix™ dot Matrix specially yang dihasilkan khas oleh Stoned & Co. Berikut merupakan antara koleksi yang ditawarkan hasil gabungan dua jenama yang digemari peminat streetwear dan gamer ini.

Difahamkan koleksi streetwear ini cuma akan ditawarkan buat pembeli produk ASUS ROG terpilih bermula 29 Jun sehingga 15 Ogos 2020. Stoned X ROG Zephyrus Bomber Jacket bakal diterima menerusi pembelian ROG Zephyrus G14 dengan penggunaan processor AMD Ryzen 9.

Pembeli Asus ROG Zephyrus G14 dengan penggunaa processor AMD Ryzen 7 atau Ryzen 5 pula berpeluang memenangi Stoned X ROG Zephyrus Bomber Jacket secara terpilih. Pihak Stoned & Co sedia menawarkan koleksi ini menerusi butik serta laman web mereka menjelang Ogos 2020 ini. Klik di sini untuk mengetahui lebih lanjut mengenai koleksi jenama pilihan ramai ini.

Sebelum ini Stoned & Co pernah mencipta fenomena apabila berkolaborasi bersama jenama Honor. Klik pautan di bawah untuk mengetahui lebih lanjut.

Stoned & Co x Honor 9X Edisi Terhad Bakal Dijual Esok Pada Harga RM999

G-Shock Dan Dragon Ball Z Hasilkan Jam Tangan Edisi Khas, Mula Dijual Pada Harga RM1,000


Asus ROG Mothership Dilancarkan Di Malaysia Dengan Harga RM26,999

Bersempena dengan aturcara ‘Be Unstoppable’ pada hari ini, ASUS ROG secara rasminya telah melancarkan sejumlah produk terbaru merangkumi Asus Mothership, Glacier Blue ROG Zephyrus S GX502 dan ROG Strix G G531 serta desktop ROG Huracan.

Asus ROG Mothership berjaya menjadi highlight utama pada acara ini dimana komputer ini hadir dengan spesifikasi yang memukau. Model ini dikhususkan buat mereka yang mahukan yang terbaik untuk bermain game disamping menjalankan tugas dengan lancar.

Dari segi spesifikasi, Asus ROG Mothership disertakan dengan processor Intel i9-9980HK, kad grafik NVIDA GeForce 2080 GDDR6 8GB, 32GB RAM beserta 512GB SSD. Model ini hadir dengan skrin 17.3-inci FHD 144Hz dengan sokongan G-SYNC.

Melihat kepada spesifikasi yang ditawarkan, jelas model tidak mempunyai masalah untuk mejalankan game keluaran terbaru dalam setting grafik yang tinggi.

Sesuai dengan teknologi yang ditawarkan, ASUS ROG Mothership sedia untuk menjadi milik anda dengan harga RM26,999 dan bakal tersedia di pasaran pada penghujung Julai ini.

Selain itu, model Glacier Blue turut mencuri tumpuan ramai dimana model ini hadir dengan biru yang melambangkan Intelligent Cooling. Warna yang ditampilkan bakal membuatkan komputer riba pengguna tampil unik dan berbeza berbanding komputer riba yang lain.

Dua model yang diperkenakan adalah ROG Zephyrus S GX502 dan ROG Strix G G531 dimana masing-masing hadir dengan harga RM8,899 dan RM3,899. Difahamkan model Glacier Blue ini bakal mula ditawarkan di Malaysia pada penghujung Ogos ini.


Asus ROG Phone 2 Bakal Dilancarkan Secara Rasmi Pada 23 Julai

Berjaya membuatkan orang ramai teruja menerusi model pertama telefon pintar gaming mereka, Asus pada kali ini bakal meneruskan siri ROG menerusi model Asus ROG Phone 2.

Menerusi model kedua ini sudah pastinya prestasi serta spesifikasi yang hebat antara yang dinantikan para gamer telefon pintar. Berdasarkan ura-ura dilaporkan Asus ROG Phone 2 bakal disertakan dengan skrin dengan 120Hz refresh rate, processor Snapdragon 855, 12GB RAM serta ruang storan yang besar.

Teknologi pengecasan pantas, sistem penyejukan yang lebih efisien serta beberapa aksesori terbaru antara yang dijangkakan khusus buat para gamer yang impikan telefon pintar yang kurang panas meskipun bermain dalam jangka masa yang panjang.

Model gaming daripada Asus ini dijangkakan bakal dilancarkan pada 23 Julai ini. Sama-sama kita nantikan apakah lagi kejutan yang bakal dibawakan Asus pada kali ini.


Asus ROG Phone 2, Telefon Pintar ‘Gaming’ Terbaik Pernah Dihasilkan

Bermula dengan sekadar percubaan, telefon pintar gaming nampaknya semakin mendapat tempat dikalangan pengguna. Ditambah pula dengan industri e-sukan yang semakin berkembang, penggunaan telefon pintar gaming sedikit sebanyak bakal membantu pengguna mendapatkan yang terbaik pada telefon pintar yang diguna.

Melihat kepada peningkatan permintaan telefon pintar gaming, Asus pada tahun ini telah memperkenalkan model gaming kedua mereka iaitu ROG Phone 2. Seperti yang dijanjikan, model ini menawarkan spesifikasi yang memukau khusus buat para gamer. Selain itu, model ini turut hadir dengan rekaan yang memperlihatkan sisi gaming berdasarkan rekannya serta skrin takuk.

Berbincang mengenai telefon pintar gaming pastinya spesifikasi yang menjadi ukuran. Dari segi processor, model ini disertakan dengan cip terbaru daripada Snapdragon iaitu Snapdragon 855+. RAM pada model ini pula ada sebesar 12GB manakal saiz storannya pula mampu memuatkan sehingga 512GB.

Antara yang menjadi kejutan pada model ROG keluaran tahun ini sudah pastinya penyertaan bateri dengan kapasiti 6000 mAh yang pastinya membolehkan pengguna menikmati game tanpa perlu mengecas semula dalam masa yang singkat.

Menurut Asus, penggunaan bateri bersaiz besar ini membolehkan game PUBG dimain secara berterusan selama tujuh jam. Pengecas yang disediakan pula adalah ROG HyperCharge 30W.

Tidak hanya memfokuskan kepada spesifikasi dalaman semata-mata, model ini turut boleh digunakan buat para gamer mengambil gambar dengan kualiti yang baik dengan penyertaan sensor 48 dan 13-megapixel pada bahagian belakang serta kamera 24-megapixel pada bahagian hadapan. Lensa ultra-wide antara yang disertakan pada model tahun ini.

Lebih menarik, seperti model sebelumnya juga, Asus ROG Phone 2 turut hadir dengan beberapa aksesori terbaru. Antara aksesori yang dilancarkan adalah AeroActive Cooler 2 iaitu sistem penyejuk yang berkemampuan menyejukkan Asus ROG Phone 2.

Asus turut memperkenalkan ROG Kunai dimana pengguna berpeluang memainkan ROG Phone 2 seakan Nintendo Switch. Antara aksesori yang paling epik pada kami sudah pastinya Twinview Dock II iaitu sebuah aksesori dengan skrin 120Hz beserta bateri tambahan 5000mAh membolehkan anda menikmati game yang dimainkan.

Setakat ini, pihak Asus masih belum mengumumkan lagi harga bagi Asus ROG Phone 2. Melihat kepada spesifikasi yang ditawarkan, model ini dilihat berbaloi untuk didapatkan berdasarkan spesifikasi serta aksesori yang ditawarkan.


ASUS ROG Phone 3, Telefon Pintar Serba Lengkap Buat Para ‘Gamer’

Sejak beberapa tahun terakhir ini, dapat dilihat industri mobile gaming semakin mendapat di kalangan pengguna. Malah, pelbagai pertandingan telah dianjurkan dalam usaha mencari bakat e-sukan yang terbaik.

Memasuki tahun ketiga ASUS pada tahun ini, jenama ini menerusi siri ROG telah memperkenalkan model terbaru mereka iaitu ROG Phone 3. Mengekalkan DNA yang sama seperti model-model sebelum ini, ROG Phone 3 menawarkan spesifikasi yang serba lengkap beserta sokongan tambahan yang bakal memudahkan para gamer.

Dari segi rekaan, ASUS ROG Phone 3 mengekalkan rekaan yang sleek dan simple pada bahagian hadapan sesuai untuk kegunaan pada gamer. Penawaran bezel yang nipis pastinya memudahkan para gamer sewaktu bermain game.

Selain itu, ASUS ROG Phone turut dilengkapi dengan AeroActive Cooler 3 yang membantu menyejukkan model ini sewaktu bermain game di samping penawaran port 3.5mm headphone jack dan Type-C.

Sebut mengenai ASUS ROG pastinya spesifikasi yang tinggi antara yang diharapkan dan ASUS berjaya menawarkannya sekali lagi pada kali ini. ASUS ROG Phone 3 hadir dengan skrin 6.59-inci dengan refresh rate 144Hz/1ms.

Processor yang digunakan adalah Snapdragon 865+, RAM 12/16GB beserta ruang storan 512GB. Apa yang lebih menarik, kesemua model daripada ASUS ROG turut menyokong rangkaian 5G.

Seperkara lagi yang sangat menarik perhatian ramai mengenai model ASUS ROG Phone 3 adalah penyertaan bateri berkapasiti sehingga 6,000 mAh. Dalam erti kata lain, hayat bateri telefon pintar anda akan lebih panjang sekaligus tidak menjejaskan pengalaman penggunaan anda sewaktu bermain game.

Dari segi kamera, ASUS ROG Phone 3 menawarkan kamera belakang gabungan 64-megapixel, lensa 13-megapixel ultra lebar dan 5-megapixel makro. Selain itu, hadapan hadir dengan sensor 24-megapixel.

Mengulas dari segi harga, ASUS ROG Phone 3 STRIX Edition sedia ditawarkan dengan harga RM2,999. ASUS ROG Phone 3 dengan RAM 12GB pula hadir dengan harga RM3,799 manakala ROG Phone beserta RAM 16GB ditawarkan pada harga RM4,499.

Sebuah harga yang sangat berbaloi melihatkan ASUS ROG berjaya menawarkan spesifikasi yang tinggi serta serba lengkap untuk dimiliki oleh mereka yang kerap menggunakan telefon pintar bagi tujuan bermain game.

Sekiranya anda sedang mencari sebuah Ultrabook, ASUS ZenBook antara yang kami cadangkan. Ketahui lebih lanjut mengenai model ini menjadi pilihan dengan klik pautan di bawah.

ASUS ZenBook 13 & 14, Ultrabook Serba Lengkap Buat Anda Yang Kerap ‘On The Go’

Asus ProArt StudioBook One Sedia Ditawarkan Dengan Harga RM49,999


Asus ROG Phone Boleh Mula Ditempah Hari Ini Dengan Harga RM3,499

Setelah lama menanti, nampaknya penantian gamer di Malaysia akhirnya berakhir setelah Asus memperkenalkan model gaming mereka iaitu ROG Phone pada hari ini untuk pasaran Malaysia.

Dari segi spesifikasi, ASUS ROG Phone berjaya menawarkan spesifikasi yang terbaik bagi sebuah telefon pintar Android yang turut disertakan dengan ciri gaming.

Penggunaan processor Snapdragon 845, RAM 8 GB bakal membolehkan pengguna bermain game dengan lancar tanpa sebarang masalah. Dari segi kapasiti bateri, model ini turut disertakan dengan bateri bersaiz 4000 mAh.

Berdasarkan harga yang ditawarkan, Asus Malaysia yang terkenal dengan harga penawaran harga berpatutan bagi telefon pintar keluaran mereka sebelum-sebelum ini sekali lagi mengumumkan tanda harga yang lebih rendah berbanding negara lain iaitu RM3,499 sahaja.

Selain itu, para pengguna turut menerima cooler dan casing khas daripada ROG bernilai RM450. Berbaloi bukan? Mungkin sudah tiba masanya para gamer untuk mula menabung bagi mendapatkan telefon pintar berkuasa tinggi ini.


Asus ROG Phone Dijangka Mula Dijual Akhir Bulan Ini

Setelah lama menanti, nampaknya penantian gamer di Malaysia bakal tamat apabila Asus bakal memperkenalkan model gaming mereka iaitu ROG Phone pada akhir bulan ini. Mengikut ura-ura, dijangka Asus Malaysia bakal memilih tarikh 22 Oktober untuk melancarkan model ini bagi pasaran Malaysia.

Dari segi spesifikasi, ASUS ROG Phone berjaya menawarkan spesifikasi yang terbaik bagi sebuah telefon pintar Android yang turut disertakan dengan ciri gaming. Penggunaan processor Snapdragon 845, RAM 8 GB bakal membolehkan pengguna bermain game dengan lancar tanpa sebarang masalah. Dari segi kapasiti bateri, model ini turut disertakan dengan bateri bersaiz 4000 mAh.

Berdasarkan harga yang ditawarkan, Asus Malaysia yang terkenal dengan harga penawaran harga berpatutan bagi telefon pintar keluaran mereka sebelum-sebelum ini dijangka akan menawarkan ASUS ROG Phone pada tanda harga dibawah RM4,000. Harga ini tertakluk kepada model telefon sahaja tanpa aksesori tambahan.

Mungkin sudah tiba masanya para gamer untuk mula menabung bagi mendapatkan telefon pintar berkuasa tinggi ini.


12 Syarikat Yang Memilih Grab Sebagai Tempat Pelaburan Mereka

Grab merupakan sebuah syarikat startup unicorn yang tidak asing lagi di dunia ini. Pada hari ini dilaporkan Softbank Vision Fund telah melabur sebanyak $1.46 bilion (~RM5.98 bilion) pada syarikat Grab dan dikatakan dana pelaburan bakal digunakan untuk mengembangkan strategi apps Grab itu sendiri sebagai apps wajib guna dalam kehidupan seharian.

Untuk pengetahuan, Softbank Vision Fund dimiliki oleh Masayoshi Son yang ditubuhkan untuk memberikan dana kepada startup yang berpotensi. Anda boleh klik di sini untuk mengetahui dengan lebih lanjut mengenai individu yang dikenali sebagai Masayoshi Son.

Setakat ini, Grab sedang mengusahakan Series H funding dan telahpun menerima sebanyak $7.5 bilion (~RM30.69 bilion). Tambahan, Grab turut mengambil alih Uber tahun lepas. Hal ini bermakna, nilai Grab kini telah mencecah $14 billion (~RM57.3 bilion) walaubagaimanapun Grab mengatakan series H mereka belum lagi tamat dan terbuka untuk mana mana pelaburan.

Pada kali ini, saya akan kongsikan beberapa syarikat yang memilih syarikat Grab untuk melabur sekaligus meletakkan syarikat ini sebagai syarikat startup ‘unicorn’.

Softbank merupakan cetusan idea Masayoshi Son yang terkenal dengan gelaran Unicorn Hunter. Softbank telah melabur $1.46 bilion (~RM5.98 bilion) dalam Grab untuk memastikan ianya menjadi apps wajib di dunia.

Central Group merupakan syarikat yang menguasai pasaran shopping mall Thailand dan Zalora Thailand. Central Group melabur sebanyak $200juta (~RM818.5 juta) dalam Grab dan mewujudkan hubungan strategik dimana CG akan membantu Grab mengembangkan perniagaan di Thailand.

Tokyo Century, syarikat servis kewangan terkemuka di Jepun turut melabur dalam Grab dengan nilai yang tidak dinyatakan. Dikatakan pelaburan ini akan menyumbang kepada kolaborasi ‘leasing dan car rental option’ Jelas, Tokyo Century sangat komited untuk mengembangkan lagi operasi Grab.

Yamaha Motor Co bersetuju untuk melaburkan $150 juta (RM613 juta) di Grab untuk servis motorsikal di pasaran Asia. Yamaha bersetuju dan mereka akan cuba mendominasi niche servis motorsikal khusus untuk pasaran Indonesia.

Hyundai Motor Group tidak terlepas menjadi sebahagian pelabur Grab dengan nilai $250juta dan menjadi rakan EV program untuk pasaran SEA. EV program merujuk kepada Electric Vehicle dan Asia Tenggara dilihat berpotensi untuk membangunakan program EV. Pelaburan ini juga dilaporkan mampu memaksimakan penggunaan infrastruktur EV seperti Quick Charge Station.

Booking Holdings, sebuah syarikat Nasdaq dan pemain utama dalam pasaran accommodation dan pelancongan. Grab dan Booking kini memeterai hubungan strategic di mana Booking akan menawarkan on demand transportation. Oleh yang demikian, Booking telah melabur $200 juta (~RM818.5 juta) dalam Grab.

Microsoft, sebuah syarikat terkenal di dunia. Bill Gates, Satya Nadella sosok yang tidak asing lagi dalam industri ini. Dilaporkan Microsoft telah pun bersama Grab dalam Series C dengan nilai yang tidak dinyatakan. Tujuan Microsoft tidak lain tidak bukan lebih kepada mengadaptasi Artifial Intelligence, Big Data dalam Grab .

Tiger Global Management, management fund yang sama melabur dalam Softbank. Tiger Global melabur $1 billion (RM4.09 bilion) dalam Grab dan dana ini khusus untuk menerokai pasaran Indonesia pada waktu itu. Harus diingatkan, disana, Go-Jek salah seorang pemain utama dalam industri

500 Startups, sebuah startup berpengkalan di Silicon Valley merupakan pelabur awal Grab yang dikenali sebagai Grabtaxi. Sewaktu peringkat awal, Grab menjadi portfolio 500startup kerana potensi mereka yang sudah pun melebih 3.5 juta download di playstore.

Light Speed Ventures Partners dikatakan telah melabur sekitar $1 bilion (RM4.09 bilion) dalam Grab. Dengan adanya dana pelaburan ini, Grab sudah pun bersedia untuk bersaing dengan Go-Jek di Indonesia.

GGV Capital merupakan pelabur Series B bagi Grab. Walaupun jumlahnya tidak dinytakan tetapi khabar angina mengatakan ianya lebih dari $10 juta (RM40.9 juta). Pada masa yang Managing Partner GGV Capital turut berada sebagai Lembaga Pengarah Grab. Pelaburan GGV ini khusus untuk mendominasi pasaran Asia Tenggara.

Anthony Tan menyebut jumlah pelaburan Vertex Ventures bernilai 8 angka. Menurut ura-ura, jumlah tersebut ialah $10juta. Vertex Ventures merupakan pelabur Serie A bersama angel investors lain dari Malaysia.

Ini adalah sebahagian daripada senarai 40 pelabur dalam Grab. Semoga syarikat kepunyaan anak tempatan, Anthony ini terus sukses di mata dunia. Persoalannya, mampukah startup dari Malaysia pula yang menjadi startup ‘unicorn’ buruan pelabur dunia selepas ini?


ASUS ROG Phone II Dilancarkan Secara Rasmi Di Malaysia Dengan Harga RM3,499

Bermula dengan sekadar percubaan, telefon pintar gaming nampaknya semakin mendapat tempat dikalangan pengguna. Ditambah pula dengan industri e-sukan yang semakin berkembang, penggunaan telefon pintar gaming sedikit sebanyak bakal membantu pengguna mendapatkan yang terbaik pada telefon pintar yang diguna.

Terbaru, Asus telah melancarkan telefon pintar gaming terbaru mereka secara rasmi di Malaysia iaitu ASUS ROG Phone II.

Berbincang mengenai telefon pintar gaming pastinya spesifikasi yang menjadi ukuran. Dari segi processor, model ini disertakan dengan cip terbaru daripada Snapdragon iaitu Snapdragon 855+. RAM pada model ini pula ada sebesar 12GB manakal saiz storannya pula mampu memuatkan sehingga 512GB.

Antara yang menjadi kejutan pada model ROG keluaran tahun ini sudah pastinya penyertaan bateri dengan kapasiti 6,000 mAh yang pastinya membolehkan pengguna menikmati game tanpa perlu mengecas semula dalam masa yang singkat.

Menurut Asus, penggunaan bateri bersaiz besar ini membolehkan game PUBG dimain secara berterusan selama tujuh jam. Pengecas yang disediakan pula adalah ROG HyperCharge 30W.

Tidak hanya memfokuskan kepada spesifikasi dalaman semata-mata, model ini turut boleh digunakan buat para gamer mengambil gambar dengan kualiti yang baik dengan penyertaan sensor 48 dan 13-megapixel pada bahagian belakang serta kamera 24-megapixel pada bahagian hadapan. Lensa ultra-wide antara yang disertakan pada model tahun ini.

Lebih menarik, Asus ROG Phone II turut hadir dengan beberapa aksesori terbaru. Antara aksesori yang dilancarkan adalah AeroActive Cooler II iaitu sistem penyejuk yang berkemampuan menyejukkan Asus ROG Phone II.

Asus turut memperkenalkan ROG Kunai dimana pengguna berpeluang memainkan ROG Phone II seakan Nintendo Switch. Antara aksesori yang paling epik pada kami sudah pastinya Twinview Dock II iaitu sebuah aksesori dengan skrin 120Hz beserta bateri tambahan 5,000mAh membolehkan anda menikmati game yang dimainkan.

Asus ROG Phone II mula ditawarkan di Malaysia dengan harga RM3,499 dengan aksesori percuma bernilai RM398. Buat gamer sejati yang mahu mendapatkan pakej lengkap, ASUS Malaysia turut menawarkan pakej ASUS ROG Phone II SuperPark bernilai RM6,999 yang terdiri daripada lapan aksesori. Model ini sudah mula ditawarkan di Lazada dan anda boleh klik di sini untuk mendapatkannya.

Terdapat dua lagi model yang dilancarkan bagi pasaran Malaysia dan luar pada hari ini iaitu Oppo Reno2 dan Google Pixel 4. Klik pautan di bawah untuk mengetahui lebih lanjut.

Google Pixel 4 Dan 4 XL Dilancarkan Secara Rasmi Sebulan Selepas Tertiris

Oppo Reno2 Diperkenalkan Secara Rasmi Di Malaysia Dengan Harga RM2,299


Asus ROG Strix G ‘G531GU’, Model Gaming Terbaik Pilihan Kami Dibawah RM6,000

Mula diperkenal pada tahun 2006, jenama Asus dibawah ROG yang memfokuskan kepada gaming berjaya menjadi pilihan ramai berikutan penawaran spesifikasi serta rekabentuk yang memukau.

Pada tahun ini, Asus telah memperkenalkan siri terbaru ROG Strix G melalui penawaran komputer riba dengan spesifikasi yang lebih fresh dan menarik. Kami juga tidak melepaskan peluang dalam mencuba model high-end daripada siri ROG Strix G ini iaitu model G531GU. Berikut merupakan ulasan penuh kami mengenai model ini.

Sekiranya anda merupakan seorang gamer, pastinya anda cukup tahu dengan rekaan dan rekabentuk Asus ROG yang cukup kukuh serta tampak garang. Dari segi luaran, kemasan metal antara yang disertakan bersama logo Asus ROG.

Asus ROG Strix G hadir dengan tiga port USB Type-A bersama port USB-C, HDMI dan Thunderbolt. Efek lampu ROG pada model ini ternyata turut tersedia pada bahagian tepi model ini sekaligus memudahkan pengguna khususnya pada waktu malam.

Mengulas dari segi keyboard, Asus telah menyertakan RGB backlit dimana para pengguna berpeluang mengubah warna padanan komputer riba bersama mouse mengikut warna yang diidamkan secara terus melalui software khusus Asus.

Dari segi spesifikasi Asus ROG Strix G dilengkapi dengan Intel Core-i7 generasi kesembilan Coffee Lake. Penyertaan RAM 8GB, 512GB SSD bersama kad grafik GTX 1660Ti 6GB berjaya menawarkan prestasi yang mengkagumkan buat para gamer mengakses game-game baru.

Lebih memuaskan, model ini hadir dengan skrin IPS FHD 15.6-inci 120Hz. Dalam erti kata lain, para pengguna bakal melihat sebuah paparan dengan skrin yang menakjubkan melalui komputer riba gaming ini.

Mengulas dari segi prestasi, jelas Asus ROG Strix berjaya menawarkan sesuatu yang diidamkan para gamer diluar sana. Bermula daripada processor, penggunaan processor Intel Core-i7 Coffee Lake dengan teknologi hyper threading membolehkan model ini beraksi dalam keadaan multi tasking tanpa sebarang masalah.

Tidak hanya menawarkan processor yang cekap semata-mata, penggunaan SSD Hyper Drive Extreme turut menawarkan kepantasan bagi model ini berbanding model SSD biasa.

Apabila berbincang soal komputer riba gaming, pastinya pretasi model ini dalam bermain game antara yang menjadi ukuran dan berdasarkan percubaan jelas model G531GU dari Asus tidak mengecewakan.

Meletakkan setting grafik pada mode ultra pada game seperti Battlefield V, Witcher dan World War 3 jelas tiada masalah untuk model G531GU. Ditambah pula dengan paparan 144Hz, pengalaman bermain game pastinya lebih berbeza pada kali ini.

Menyoal mengenai adakah model ini berbaloi untuk dimiliki mahupun tidak, pastinya harga yang menjadi ukuran. Melihat spesifikasi yang ditawarkan serta rekabentuknya, jelas Asus ROG melalui siri Strix G berjaya menawarkan seleksi model yang terbaik dan berbaloi buat para pengguna yang gemar bermain game.

Bermula dengan harga RM3,499 sehingga RM5,499 bagi model dengan spesifikasi tertinggi, model ini dilihat sangat berbaloi berdasarkan harga yang ditawarkan. Anda bukan sahaja menerima model dengan spesifikasi yang memukau, malah rekabentuk, ketahanan dan teknologi antara yang membuatkan model keluaran Asus ini tampil unik dan menjadi pilihan para gamer.

Buat para pengguna yang sudahpun menyasarkan game yang ingin dimainkan, memilih mendapatkan model bersesuaian antara pilihan yang baik walaubagaimanapun sekiranya anda mempunyai budget yang lebih dan mahukan prestasi yang memuaskan, mendapatkan model G531GU pastinya tidak akan membuatkan anda menyesal.


ASUS ROG STRIX SCAR Sedia Untuk Pra-Tempahan Dengan Harga Mencecah RM18,999

ASUS Malaysia pada minggu ini mengumumkan bakal menawarkan dua buah model komputer riba berspesifikasi tinggi daripada siri ASUS ROG STRIX SCAR yang hadir saiz skrin 16-inci dan 18-inci.

Hadir dengan saiz skrin yang besar bagi sebuah komputer riba, model ASUS ROG STRIX SCAR 16 menggunakan paparan Mini LED manakala model dengan saiz skrin 18-inci menggunakan paparan IPS dengan refresh rate 240Hz.

Dari segi spesifikasi, model ini dikuasakan oleh cip pemprosesan terbaru dan berspesifikasi tinggi iaitu Intel Core i9-13980HX degan RAM DDR5 sehingga 64GB. Ruang storan pula dilengkapkan dengan storan SSD PCIe 4.0 1+1TB.

ASUS ROG STRIX SCAR 16 turut dilengkapkan dengan NVIDIA GeForce RTX 4080 manakala model STRIX SCAR 18 ditawarkan bersama kad grafik NVIDIA GeForce RTX 4090.

Para pembeli tidak hanya ditawarkan komputer riba semata-mata, malah turut diberikan bersama aksesori seperti ROG Backpack, ROG Fusion II 300 dan juga ROG Gladius III.

Mengulas mengenai harga, ASUS ROG STRIX SCAR 16 sedia ditawarkan pada harga RM13,999 manakala model ASUS ROG STRIX SCAR 18 hadir dengan harga RM18,999. Pra-tempahan bagi dua model ini sedia ditawarkan bermula 8 Februari sehingga 21 Feburari 2023 ini. Anda boleh membuat pra-tempahan dengan klik di sini.


ASUS ROG Umum Siri Terbaru Komputer Riba Gaming ‘Zephyrus’ Buat Pasaran Tempatan

Sebut mengenai ASUS ROG pasti orang ramai sudah cukup mengenalinya khususnya para gamer. Berjaya menawarkan seleksi produk gaming secara konsisten antara yang membuatkan jenama ini menjadi pilihan ramai.

Terbaharu, dalam usaha menawarkan produk yang lebih berprestasi tinggi buat para pengguna, ASUS ROG pada kali ini tampil memperkenalkan siri Zephyrus yang menampilkan beberapa model komputer riba gaming terbaru.

Menariknya, menerusi model yang dilancarkan pada kali ini, ASUS bukan sahaja memberi penekanan dari segi prestasi, namun turut menawarkan paparan yang serba baharu.

Menerusi empat model ASUS ROG Zephyrus yang dilancarkan pada kali ini, masing-masing model dilengkapkan dengan cip Intel dan AMD yang baharu. Model ASUS Zephyrus M16 2023 dilengkapkan dengan processor Intel Core™ i9-13900H beserta sokongan kad grafik NVIDIA® GeForce RTX™ 4090.

Model ASUS Zephyrus G16 2023 pula turut hadir dengan processor Intel Core i9-13900H beserta kad grafik NVIDIA GeForce RTX 4070. Model ultra-kompak Zephyrus G14 turut diberi kemas kini dengan penawaran processor Ryzen™ 9 Zen 4 beserta kad grafik NVIDIA GeForce RTX 4090. Terakhir, ASUS Zephyrus Duo 16 kekal dengan menawarkan dwi skrin beserta paparan 4K touchscreen.

Difahamkan ASUS Zephyrus yang dilancarkan pada kali ini turut mementingkan soal ketahanan dengan penggunaan material yang lebih tahan lasak. Sistem penyejukan komputer riba gaming ini juga turut dipertingkatkan dalam memastikan model-model ini tidak mudah panas sewaktu bermain game atau menjalankan perisian-perisian yang berat.

Ketahui lebih lanjut mengenai ASUS ROG Zephyrus 2023 dengan klik di sini. Sekiranya anda merupakan seorang gamer tegar, kami yakin mendapatkan ASUS ROG Zephyrus merupakan pilihan yang tepat.


ASUS ROG Zephyrus G14 Alan Walker, Laptop Gaming Cyberpunk Epik Dengan Kemasan LED

ASUS ROG kembali lagi pada kali dengan sebuah komputer riba edisi khas hasil kolaborasi bersama Alan Walker. Sesuai dengan spesifikasi yang ditawarkan, model ini memfokuskan kepada para gamer serta mereka yang aktif dalam industri kreatif.

Rekaan cyberpunk yang diinspirasikan daripada Alan Walker turut diterjemah pada model ini. Menambahkan lagi nilai eksklusif pada model komputer riba ini adalah pada bahagian panel luar yang hadir dengan kemasan LED yang bergaya.

Nak tahu apa yang best mengenai model edisi khas ini? Ayuh ikuti review penuh daripada Izatt. Oh ya, para pembeli turut berpeluang mendapatkan beg edisi khas ASUS ROG Zephyrus G14 secara percuma sementara stok masih ada. Jom!


Nipis Dan Berkuasa Tinggi, Siri ASUS TUF 2021 Pilihan Berbaloi Buat Para Pelajar Dan ‘Gamer’

Sejak akhir-akhir ini dapat dilihat industri gaming semakin berkembang dan mendapat perhatian perhatian. Bukan itu sahaja, lambakan model dan jenama komputer riba yang telah dikeluarkan semata-mata untuk memenuhi kehendak pengguna sekaligus membuatkan anda atau para gamer semakin sukar membuat pilihan mendapatkan model yang terbaik.

Terbaharu, Kami dapati jenama ASUS muncul sebagai antara jenama yang aktif dalam mengeluarkan komputer riba gaming yang bukan sahaja dapat berbaloi menjadi pilihan para gamer malah juga para pelajar.

Dua model yang kami maksudkan adalah ASUS TUF Dash F15 dan ASUS TUF Gaming F15/17 keluaran 2021 yang baru sahaja dilancarkan. ASUS TUF Gaming disasarkan buat mereka yang mahukan lebih kuasa untuk bermain game manakala ASUS TUF Dash F15 dilengkapi dengan spesifikasi yang cukup lengkap untuk kegunaan masa panjang. Berikut merupakan antara ciri yang tersedia pada dua model daripada ASUS TUF 2021 ini.

Kedua-dua model daripada ASUS pada kali ini dilengkapi dengan teknologi adaptive-sync dari 144Hz, manakala ASUS TUF Dash F15 disertakan dengan model yang menyokong adaptive-sync sehingga 240Hz.

Dalam erti kata lain, para pengguna berpeluang menonton paparan dengan motion yang lebih jelas dan baik membuatkan pengalaman penggunaan akan lebih menarik.

Mengulas dari saiz skrin, ASUS TUF Gaming F15/17 hadir dengan dua saiz skrin iaitu 15.6-inci dan 17-inci manakala ASUS TUF Dash F15 cuma hadir dengan satu skrin iaitu 15.6-inci.

Lebih menarik, kedua-dua model ini dilengkapkan dengan bezel yang nipis sekaligus membolehkan para pengguna menonton skrin tanpa sebarang gangguan.

Memasuki tahun 2021 sudah menjadi keutamaan buat orang ramai untuk mendapatkan komputer riba yang nipis dan ringan meskipun untuk sebuah komputer riba gaming. Hal ini berikutan kebanyakan komputer riba gaming kini sudah mulai ditawarkan pada saiz yang lebih kecil dan nipis.

ASUS juga nampaknya tidak terlepas mengikuti trend yang sama di mana model ASUS TUF Dash F15 ini hadir dengan berat 2kg sahaja dengan ketebelan serendah 2cm sahaja.

Meskipun nipis, apa yang membuatkan model ini tampil unik adalah penggunaan material Military Grade MIL-STD 810H yang menjamin model ini tahan lasak serta turut dibantu dengan sistem penyejukan Smart Cooling Dual 83-Blade Fans sekaligus membuatkan model ini kekal sejuk sewaktu digunakan.

Sebut sahaja komputer riba gaming pastinya orang ramai yang akan membayangkan komputer riba yang tebal dan hadir dengan warna hitam. ASUS pada kali ini nampaknya lari daripada kebiasaan dalam menawarkan komputer riba gaming mereka dengan warna Moonlight White membuatkan ASUS TUF Dash F15 tampil lebih menyerlah.

Dalam pada itu, model ini masih lagi menawarkan warna kelabu buat mereka yang mahukan komputer riba dengan kemasan warna yang gelap. ASUS TUF Gaming F15/17 pula setakat ini cuma ditawarkan dengan warna kelabu sahaja.

Menerusi siri keluaran ASUS TUF pada tahun ini, ASUS telah menggunakan processor Intel generasi kesebelas iaitu yang terbaru pada model keluaran mereka.

ASUS TUF Gaming F15/F17 hadir dengan beberapa model berbeza yang menggunakan processor Intel Core i5-11400H  dan Intel Core i7-11800H. Penggunaan processor ini menjamin pengguna mendapat pengalaman penggunaan yang lancar dalam menjalankan kerja seharian.

Model ASUS TUF Dash F15 pula cuma dilengkapkan dengan sebuah processor sahaja Intel Core i7-11370H serta dibantu oleh Intel Iris X.

Menyebut tentang komputer riba berprestasi tinggi serta digunakan untuk gaming, pastinya kad grafik terbaru dan mantap antara yang diperlukan. Menariknya, model nipis dan ringan ini masih lagi mampu menawarkan kad grafik RTX 3050 dan RTX 3060.

Model ASUS TUF Gaming F15/17 hadir dengan dua model yang menggunakan kad grafik RTX 3050 4GB GDDR6 dan RTX 3060 6GB GDDR6. Model ASUS TUF Dash F15 pula hadir dengan kad grafik yang bebeza iaitu RTX 3050 Ti 4GB GDDR6.

Penggunaan kad grafik ini sekaligus membuatkan model ini tidak lagi mempunyai masalah untuk menjalankan aplikasi serta gaming terbaru di pasaran dengan lancar.

Agak mengejutkan berdasarkan spesifikasi yang ditawarkan ASUS mampu menawarkan ASUS TUF Gaming F15 dengan harga serendah RM4,199 dan RM4,799 bagi model F17 dengan skrin 17-inci. ASUS TUF Gaming F15 yang hadir spesifikasi lebih tinggi menerusi penggunaan processor Intel Core-i7 pula hadir dengan harga RM5,599 sahaja.

ASUS TUF Dash F15 sedia untuk didapatkan bermula akhir Mei lalu dengan harga RM4,799 sahaja.

Menariknya, para pelanggan bakal turut diberikan bersama ASUS TUF Backpack yang serba bergaya dengan ruang penyimpanan komputer riba. Pihak ASUS juga sedia memberikan waranti sehingga 2 tahun buat para pembeli. Berbaloi bukan?

Sekiranya anda merupakan seorang gamer atau para pelajar yang memerlukan komputer riba dengan kuasa pemprosesan yang tinggi, mungkin komputer riba siri ASUS TUF 2021 ini antara yang kami cadangkan untuk dijadikan pilihan terbaik anda.

Buat anda yang ingin mengatahui lebih lanjut mengenai ASUS TUF Dash F15, anda boleh klik di sini manakala untuk ASUS TUF Gaming F15/F17 boleh klik di sini.

Ketahui juga lebih lanjut mengenai ASUS VivoBook 15 K513 yang serba lengkap buat para pelajar dengan harga RM3,299 sahaja.

ASUS VivoBook 15 K513, Komputer Riba Serba Lengkap Buat Para Pelajar Dengan Harga RM3,299

Vocket Review: ASUS ProArt StudioBook Pro 17, Komputer Riba Khas Buat Pemain Industri Kreatif


ASUS Umum Vivobook 16X Dengan Penggunaan Cip AMD Ryzen 5000 Series

Sekiranya anda kerap mengikuti perkembangan teknologi semasa, pastinya anda cukup tahu di mana ASUS Malaysia sememangnya aktif dalam mengeluarkan komputer riba yang berbaloi buat para pengguna.

Terbaharu, jenama ini meneruskan konsistensi mereka dengan melancarkan ASUS Vivobook 16X yang dilengkapi dengan paparan OLED HDR beserta DCI-P3.

Menariknya mengenai model yang dilancarkan pada kali ini, ASUS telah menawarkannya bersama cip AMD Ryzen™ 5 5600H yang sekaligus memberikan prestasi yang lebih baik dan lancar buat para pengguna.

Selain itu, model ini turut dibantu oleh sokongan RAM 8GB tetapi boleh ditingkatkan kapasiti RAM menerusi slot SO-DIMM manakala storan yang ditawarkan pula adalah sehingga 512GB SSD.

Bukan itu sahaja, model ini turut tampil dengan keunikan yang membolehkan pengguna melaraskan monitor sehingga 180°. Rekaannya yang moden serta penawaran warna Quiet Blue yang menarik membuatkan model ini tampil berbeza di pasaran.

ASUS Vivobook 16X berjaya menawarkan kedua-dua di mana model ini dilengkapkan dengan paparan OLED. Oh ya, bersesuaian dengan musim pasca pandemik, ASUS turut menyertakan ASUS Antibacterial Guard pada model ini membantu dalam menghalang bakteria.

Bersesuaian dengan saiz yang cuma seberat 1.7kg, tidak lengkap rasanya jika model ini tidak menawarkan sokongan pengecasan pantas. Menariknya, model ini berjaya ditawarkan dengan pengecasan sehingga 90W.

Dalam erti kata lain, pengguna hanya perlu mengecas dalam waktu yang singkat untuk penggunaan yang panjang. Serius menarik buat anda yang mementingkan masa serta produktiviti.

Berbincang mengenai harga, model ini ditawarkan dalam dua warna iaitu Quiet Blue dan Transparent Silver pada harga RM2,999. Kedua-dua model ini sedia untuk didapatkan secara rasmi bermula hari ini iaitu 12 Oktober.

Sekiranya anda mahukan sebuah komputer riba dengan saiz skrin 16-inci, hadir dengan saiz yang ringan serta mempunyai spesifikasi yang berbaloi untuk penggunaan seharian, mungkin ASUS Vivobook 16X antara yang berbaloi anda dapatkan.


ASUS VivoBook 15 K513, Komputer Riba Serba Lengkap Buat Para Pelajar Dengan Harga RM3,299

Sudah menjadi kriteria utama para pelajar memilih komputer riba yang nipis dan kompak setiap kali mahu mendapatkan komputer bagi tujuan pembelajaran dan produktiviti. Dalam pada itu, para pengguna seolah terpaksa akur dengan saiz besar sesetengah komputer riba apatah lagi melibatkan saiz skrin yang lebar.

Melihat kepada isu yang berlaku, ASUS tampil dengan sebuah lagi produk yang pada kami sangat kreatif dengan menawarkan komputer riba dengan saiz 15.6-inci namun dengan rekaan kompak. Malah, model ASUS VivoBook 15 K513 ini berjaya dinobatkan antara komputer riba terkecil dunia bagi kategori saiz skrin 15-inci.

Disasarkan buat golongan pelajar serta anak muda yang kerap membawa komputer riba ke merata-rata tempat, ASUS Vivobook 15 K513 ini semestinya pilihan yang terbaik.

Penawaran saiz skrin meliputi 84% bahagian muka komputer riba antara yang membuatkan model ini tampil unik. Bukan itu sahaja, ASUS VivoBook 15 K513 turut tampil dengan saiz 15.6-inci serta beberapa warna menarik sekaligus membuatkan model ini tampil lebih ceria.

Hadir dengan berat serendah 1.8kg, model ini ternyata bukan masalah buat para pelajar mahupun mereka yang kerap bekerja menggunakan komputer di merata-rata tempat untuk

Mendapatkan komputer riba buat para pelajar pastinya ramai yang berharap model tersebut mampu digunakan untuk jangka masa yang panjang. Setidaknya, sepanjang tempoh pembelajaran berlangsung.

ASUS K513 ternyata faham dengan kehendak pelanggan dengan penyertaan spesifikasi yang sangat menarik serta releven untuk digunakan dalam jangka masa yang panjang.

Model ini dilengkapi dengan processor terbaru daripada Intel iaitu Core i5-1135G7 daripada generasi kesebelas, 8GB RAM DDR4 serta kad grafik MX350 2GB. Ruang storan SSD bersaiz 512GB pastinya memudahkan para pelajar untuk menyertakan segala dokumen dan data denga pantas. Ini yang dimahukan para pelajar bukan?

Sekiranya para pengguna mahukan lebih kuasa, ASUS sedia menawarkannya. Menerusi teknologi ASUS Intelligent Performance Technology (AIPT), para pengguna berpeluang mendapat lebih kuasa pemprosesan sehingga 40% bagi menjalankan aplikasi yang berat dengan kuasa yang efisien.

Penyertaan kipas aerodinamik IceBlades beserta gabungan kuasa 65-watt bukan sahaja menawarkan kuasa, malah para pengguna tidak mengalami komputer riba yang meragam dan panas menerusi teknolosi AIPT. Menarik bukan?

MyASUS merupakan sebuah aplikasi yang ditawarkan pada hampir kesemua platform merangkumi Windows, iOS dan juga Android. Menerusi aplikasi ini, para pengguna berpeluang mendaftar produk, berhubung dengan khidmat pelanggan dan serta menyemak kesihatan PC hanya melalui satu aplikasi yang sama.

Menariknya, aplikasi ini menawarkan sambungan secara nirwayar membolehkan penghantaran data yang pantas daripada telefon pintar kepada komputer riba dan juga sebaliknya.

Apabila membincangkan soal komputer riba buat para pelajar, sudah pastinya harga yang berbaloi antara yang menjadi keutamaan. Hadir dengan ciri-ciri yang menarik serta saiz yang kecil, ringan dan mudah dibawa, ASUS K513 sedia untuk didapatkan dengan harga RM3,299.

Tidak dilupakan juga spesifikasinya yang future proof membuatkan model ini sedia menemani para pelajar atau mereka yang kerap on the go untuk tempoh yang panjang.

Apa tunggu lagi? ASUS K513 sedia untuk didapatkan menerusi Lazada dan Shopee. Anda juga boleh klik di sini untuk mengetahui lebih lanjut mengenai model ASUS yang menjadi rebutan ramai ini.

Tonton juga review ASUS ProArt StudioBook Pro 17 yang memfokuskan kepada pemain industri kreatif. Turut dikongsikan ASUS VivoBook 14 yang ditawarkan pada harga serendah RM2,899.

Vocket Review: ASUS ProArt StudioBook Pro 17, Komputer Riba Khas Buat Pemain Industri Kreatif

ASUS Perkenalkan VivoBook 14 A413, Komputer Riba Kompak Pada Harga RM2,899

ASUS VivoBook S15, Komputer Riba Fokuskan Produktiviti Terbaik Pilihan Para Pelajar


ASUS VivoBook S15, Komputer Riba Fokuskan Produktiviti Terbaik Pilihan Para Pelajar

Setiap kali memilih komputer riba, pastinya orang ramai seakan rambang mata untuk memilih model yang sesuai. Mana tidaknya, kebanjiran model yang pelbagai pada ketika ini sudah pastinya membuatkan pemilihan untuk mendapatkan model yang terbaik mengambil masa yang sedikit panjang.

Bersesuaian dengan musim para pelajar mendaftarkan diri ke alam universiti, kami pada kali ini ingin kongsikan kepada anda sebuah komputer riba memfokuskan kepada produktiviti untuk kegunaan para pelajar sepanjang di universiti serta anak muda khususnya generasi Z.

Model yang kami pilih pada kali ini adalah ASUS VivoBook S15 (S533F). Hadir dengan pakej lengkap serta disasarkan untuk golongan muda antara yang membuatkan model ini tampil berbeza dengan model-model yang lain. Untuk mengetahui lebih lanjut, jom ikuti bacaan lanjut mengenai model terbaru daripada ASUS ini.

Dari segi rekaan ASUS nampaknya lari daripada kebiasaan komputer riba yang sering hadir dengan warna perak atau hitam dengan menawarkan model dengan warna yang agak unik pada pendapat kami.

Rekaannya luarannya yang tampak premium secara tidak langsung membuatkan model ini tampak lebih menyerlah berbanding model-model komputer riba yang lain. Model ini sedia ditawarkan dengan empat warna iaitu Dreamy Silver, Indie Black, Gaia Green dan Resolute Red.

Menyoal dari segi penggunaan anak muda atau pelajar, sudah pastinya komputer riba ini bakal digunakan di tempat yang berbeza. Oleh yang demikian, model ini bukan lagi masalah serta menjadi pilihan dimana ASUS VivoBook hadir dengan berat serendah 1.8kg sekaligus membolehkan urusan kerja dapat dilakukan dimana-mana tanpa sebarang halangan.

Bukan itu sahaja, penyertaan Keyboard dengan jenis Backlit Chiclet pastinya turut membantu para pelajar dalam melakukan kerja khususnya dalam keadaan gelap.

Khas buat mereka yang mahu menggunakan dalam tempoh yang panjang, sudah pastinya saiz dan kualiti skrin antara yang memain peranan dan nampaknya ASUS sekali lagi cemerlang dalam menawarkan apa yang diperlukan pengguna.

Pada model ASUS VivoBook S15, model ini dilengkapi dengan skrin 15.6-inci LED Full HD (1920 x 1080) 16:9. Apa yang kami cukup suka dengan model ini adalah penggunaan teknologi NanoEdge display dimana skrin meliputi 86% badan komputer riba membolehkan para pengguna mendapatkan saiz skrin yang besar setanding saiz komputer.

Apabila membincangkan mengenai komputer riba sudah pastinya spesifikasi yang menjadi ukuran utama dan menjadi sebab utama kami memilih model ini berdasarkan spesifikasinya berbaloi berdasarkan harga yang ditawarkan.

Bersesuaian dengan masa kini dimana anak muda mahukan spesifikasi yang tinggi bagi menjalankan segala kerja produktiviti yang memerlukan kuasa prestasi yang mecukupi, ASUS VivoBook telah menawarkan processor generasi terbaru daripada Intel iaitu Intel® Core™ i5-10210U 1.6 GHz 6M cache yang boleh dinaikkan sehingga 4.2 GHz.

Bukan itu sahaja, model ini turut dipadankan dengan kad grafik NVIDIA® GeForce® MX250 4GB GDDR5. Setakat percubaan, model ini dilihat tidak mempunyai masalah untuk memainkan sejumlah game keluaran 2020 dengan stabil. RAM 8GB 2666 MHz DDR4 beserta SSD dengan kapasiti 512GB antara yang disertakan. Sokongan WiFi, Bluetooth® 5.0 dan kamera hadapan antara yang ditawarkan.

Mengulas mengenai port, meskipun model ini hadir dengan reka bentuk yang nipis, model ini berjaya menawarkan hampir segala port yang diperlukan yang terdiri dariapda USB 3.1 Type A, USB Type-C, dua port USB 2.0, HDMI, 3.5mm headphone jack serta slot pembacaan Micro SD.

Oh ya, sesuai buat anak muda yang gemarkan muzik, model ini turut disokong dibantu dengan sokongan audio daripada Harman Kardon yang sekaligus menjanjikan pengalaman yang awesome sepanjang penggunaan. Menarik bukan?

Antara fungsi penting serta underrated pada pendapat kami menerusi model ini adalah penawaran pengecasan pantas dimana para pengguna berpeluang mengecas komputer riba daripada 0% ke 60% dalam tempoh 49 minit sahaja. Pantas bukan?

Bukan itu sahaja, di sebalik rekaannya yang slim dan sleek, model ini mampu digunakan sehingga 15 jam untuk satu pengecasan penuh dimana kami berpendapat fungsi ini banyak diperlukan buat anak muda yang kerap menggunakan komputer riba di merata-rata tempat.

Apabila membincangkan komputer riba untuk golongan muda serta para pelajar, sudah pastinya faktor harga antara yang menjadi faktor penentuan. Menerusi model ASUS VivoBook S15, siapa sangka ASUS berjaya menawarkan model serba lengkap ini dengan harga serendah RM3,199 sahaja.

Sebuah harga yang sangat berbaloi melihatkan kepada spesifikasi yang ditawarkan. Bukan itu sahaja, turut hadir bersama komputer riba adalah jaminan waranti selama dua tahun beserta beg komputer eksklusif daripada ASUS.

Sekiranya anda merupakan seorang pelajar atau anak muda yang sedang mencari komputer riba bagi tujuan produktiviti atau design, mendapatkan ASUS VivoBook S15 sememangnya pilihan yang berbaloi.

Mula dijual bermula 30 Jun ini, 30 pembeli terawal di Lazada dan Shopee bakal menerima baucer bernilai RM100. Anda boleh dapatkan promosi komputer riba produktiviti dengan harga berbaloi ini dengan klik di sini untuk Lazada dan di sini untuk Shopee.

Ikuti juga review penuh kami mengenai ASUS ROG Strix G531GU yang dilancarkan pada tahun lalu.

Vocket Review: ‘Sedap’ Atau Tidak Asus ROG Strix G531GU?

Asus ROG Mothership Dilancarkan Di Malaysia Dengan Harga RM26,999


Asus Z1 Titan & Asus Z2 Poseidon, Telefon Pintar Idaman Para Gamers

Pihak Asus bakal mengumumkan 2 telefon pintar yang dikhaskan untuk gaming khas buat para gamers di luar sana.

2 telefon pintar yang diberi nama Asus Z1 Titan dan Asus Z2 Poseidon bakal berkongsi spefikasi yang hampir sama iaitu 6GB RAM dan 256GB storan internal.

Ruang storan yang besar bakal memberi kelebihan buat para gamers untuk menyimpan game dengan lebih banyak manakala RAM yang besar menjanjikan kelancaran semasa bermain.

Di sebalik persamaan di dalam dua spefikasi yang dinyatakan, Asus Z1 Titan lebih memfokuskan kepada kekuatan processor dimana Asus Z1 Titan bakal menggunakan Snapdragon 830.

Saiz skrin Asus Z1 Titan lebih kecil berbanding Asus Z2 Poseidon dimana bakal menampil saiz skrin bersaiz 5.5 inci berbanding 6.0 inci Asus Z2 Poseidon.

Kami yakin faktor saiz dan ketebalan bakal menjadi bualan hangat buat para penggemar memandangkan memandangkan Asus Z1 Titan bakal menggunakan bateri 3500 mAh manakala Asus Z2 Poseidon bakal menggunakan tampil dengan saiz kapasiti bersaiz 6000 mAh.

Buat masa ini, kedua dua telefon pintar ini masih di dalam proses pembuatan dan bakal diumumkan pihak Asus pada 2017 ini.


Kanak-Kanak 12 Tahun Curi Kad Kredit Ibu Dan Mengembara Sendiri Ke Bali

Kanak-kanak yang hanya dikenali sebagai Drew berusia 12 tahun itu membawa diri dari Sydney ke Bali selepas ‘bergaduh’ dengan ibunya. Drew dilaporkan mencuri kad kredit ibunya dan menempah penerbangan tambang murah serta penginapan mewah untuk 4 hari di sana.

Drew membeli tiket penerbangan dari Sydney ke Perth dan seterusnya ke Denpasar, Bali. Malah kanak-kanak ini telah mendaftar masuk terlebih awal untuk mengelakkan sebarang keraguan pihak keselamatan di lapangan terbang. Advance sungguh kanak-kanak ini.

Drew kemudian ditemubual oleh salah satu stesen TV tempatan selepas dibawa pulang ke Sydney dan mengatakan dia hanya ingin ‘mengembara’. Ibu bapanya yang hanya menyedari kehilangan Drew selepas mendapat laporan Drew tiada di sekolah. Drew ditemui di All Seasons Hotel di Bali ketika usaha menjejakinya dilakukan.